
„L'art ne rend pas 
le visible, il rend 
visible” 

(P. Klee) 


Invizibilul în arta abstractă a sec. al XX-lea 


Introducere 


La prima vedere, dintre toate formele artistice, arta 
abstractă pare a fi cea mai ermetică, cea mai lipsită de 
sens, cea mai îndepărtată de modul obişnuit de percepţie a 
artei. ŞI totuşi, îndrăznim să afirmăm că arta în esenţa ei 
nu poate fi înţeleasă fără a face apel la abstracție. Până şi 
artiştii preocupaţi să redea in cel mai fidel mod realitatea 
îşi structurează lucrările după legi stricte ale compoziţiei, 
legi care cer ca imaginea reprezentată să se organizeze 
după forme geometrice şi reţele de linii ce structurează 
spaţiul vizual. Această structură organizatorică a unui 
tablou este o structură abstractă, ea nu trimite la nimic din 
natură!, la nimic de ordinul fiintärii. Operele figurative și- 
au organizat vizibilul, personajele sau obiectele, după 
structuri compoziționale riguroase: proporţii de aur, 
„raporturi muzicale“ sau „geometrice“, „armătura 
dreptunghiului” şi altele. Această reţea de linii care dă 
armonia şi specificitatea unei opere de artă rămâne, totuşi, 
invizibilă, cel puţin la prima vedere. Ea reprezintă esenţa 
artei, care se ascunde, însă, de cele mai multe ori, în 
spatele figurativului. Am putea înţelege abstractia în acest 
fel? Ca dezväluirea tesäturii invizibile care creează 
armonia şi frumuseţea unui tablou? Relevarea acestei 
„reţelei invizibile” poate fi văzută ca scop al artei 


1 CES a à à sii A 3 A = 
Fără a considera teoria pitagoreică după care întreaga natură 
este structurată după forme geometrice si raporturi numerice. 

abstracte? Perceperea liniilor şi culorilor fără referent este 
tot ceea ce ne oferă arta? Sau în spatele acestor elemente 
formale pe care ochiul nostru le surprinde într-o pictură 
abstractă ar trebui să întrezărim altceva? Structura aceasta 
ordonatoare a unei opere de artă, ascunsă într-o lucrare 
figurativă şi revelată într-o pânză abstractă, nu este ea 
însăşi un mister? Pentru ce raporturile, proporţiile, 
armoniile culorilor sunt capabile să ne transmită emoţii 
estetice? Ce este acest invizibil care se ascunde în spatele 
abstracţiei? 

Hermeneutica pare a fi cea care ar putea oferi 
răspunsuri în acest sens. Ea devine de neînlocuit, mai ales 
pentru arta contemporană. Este unul din motivele pentru 
care Hans-Georg Gadamer” considera că esența unei 
opere de artă este dată de posibilitățile pe care aceasta le 
deschide interpretărilor. Dezvăluirea misterului artei 
abstracte ar presupune mai întâi interpretarea 
invizibilului din spatele figurativului, iar apoi înţelegerea 
invizibilului din spatele abstractiei însăşi. 

Ar trebui să găsim interpretarea care dezvăluie 
intenția pictorului? Acest demers este posibil? Fr. 
Nietzsche crede că nu. Fiecare interpretare nu se întoarce 
„în spate” pentru a sesiza sensul originar pe care artistul a 
încercat să îl dea operei sale. O asemenea tentativă este 
sortită eșecului datorită imposibilității refacerii cu 
exactitate a condiţiilor în care opera a fost creată, a 
emoţiilor, a sentimentelor artistului. Orice întoarcere este 
o himeră. Singura soluție rămâne o nouă interpretare. 
Fiecare epocă, fiecare generaţie, fiecare interpret propune 


? H-G. Gadamer, Kunst als Aussage, Tubingen, 1993, traducere 
românească Actualitatea frumosului, Ed. Polirom, 2000. 

o noua hermeneutică”. O operă de artă poate reuni trei 
intenţii distincte, intenţia autorului, intenția spectatorului 
şi intenţia operei însăşi, după cum susţine U. Eco. Dacă 
lucrarea, o data terminată, este liberă sa-şi trăiască propria 
viaţă, spectatorul, la rândul său, are posibilitatea de a 
acorda operei multiple interpretări. 

Abstractia nu este o artă accesibilă în absenţa unui 
cod. În lipsa acestei posibilităţi de descifrare a imaginii, 
reacția curentă în faţa unei pânze abstracte, chiar şi după 
atâția ani de la apariţia acestui curent, este de refuz. 
Acceptarea mult mai uşoară a artei figurative este 
determinată şi de faptul că, în general, oamenii au 
tendinţa de a se simţi mai bine în mijlocul unei lumi deja 
cunoscute, unde semnificația fiecărui lucru este temeinic 
stabilită. Reacţia de respingere în faţa artei abstracte este 
determinată şi de „lumea” total necunoscută în faţa căreia 
se trezeşte spectatorul, a noutätii absolute propuse de 
artist, a incapacității de a investi cu semnificaţie formele 
de pe pânză. 

O sarcină esențială a hermeneuticii artei pare a fi 
descifrarea „invizibilului” din „spatele” artei abstracte. 
Sarcină esenţială pentru că, dacă nu înţelegem acest 
„dincolo” al artei abstracte, nu putem înţelege arta 
abstractă, iar neîntelegerea acesteia duce la neîntelegerea 
artei în general, deoarece întreaga artă are o structură 
abstractă. Ajungem la concluzia lui H.-G. Gadamer după 
care, cel ce nu înţelege arta contemporană nu poate 
înţelege nici arta trecutului. Manifestările artistice ale 
secolului al XX-lea, prin renuntäri progresive, s-au 


3 Fr. Nietzsche, Der Wille zur Macht, traducere românească 
Voința de Putere, Ed Aion, 1999. 

constituit ca dezvăluiri ale esenței artei. Diferenţa enormă 
între mijloacele de expresie tradiţionale şi cele ale artei 
contemporane dă impresia unei rupturi. Totuşi, arta îşi 
păstrează esenţa. Noi nu mai ştim să o privim. Arta 
abstractă nu face excepţie. In ciuda deceniilor care s-au 
scurs de la apariţia ei, la începutul secolului al XX-lea, 
rămâne chiar şi în prezent prea puţin înţeleasă, mai ales în 
spaţiul contaminat ideologic de realismul socialist. 

Mimesis şi artă abstractă. Vizibilul şi invizibilul 


$1. Arta, imitație a lucrurilor vizibile sau simbol 
pentru o prezenţă insesizabilă 


Arta, văzută ca o căutare a unei „prezenţe 
insesizabile” este o concepție care contravine opiniei 
ultimelor secole, după care arta ar fi reprezentare a 
realului, conceput ca ceva direct accesibil simţurilor, 
privirii, percepției. Această mentalitate artistică de 
„reprezentare” a „realului”, a materiei, este radical diferită 
de estetica medievală sau de arta contemporană, unde se 
face trecerea de la formă la informal, de la figurativ la 
abstract, de la obiectiv la non-obiectiv. Cele două 
„rupturi” în concepția „mimetică” despre artă, Evul 
Mediu şi arta secolului al XX-lea, pot fi interpretate ca 
momente de desăvârşire, de încheiere a etapelor 
precedente. Clasicismul grec şi arta romană” încearcă să 


* Nu vom vorbi despre arta antică ce a precedat clasicismul 
grec, de arta geometrică sau de toate artele „simbolice” în 
acceptie hegeliană, care par sa-şi fi îndeplinit deja sarcina de a 
revela invizibilul, de a face legătura între lumea materială şi 
cea spirituală. Wilhelm Worringer în Abstraktion und 
Einfiihlung consideră arta Antichității greceşti şi cea a 

ducă reprezentarea naturii până la perfecțiunea formală. 
Tind să atingă un ideal al formei în reprezentarea lumii 
sensibile. În momentul în care acest ultim nivel este atins, 
redarea lumii vizibile ajunge la saturație şi arta regăseşte 
calea absolutului. De aceea arta Evului Mediu respinge 
asemănarea aparentă şi face deseori apel la deformări şi 
disproportii pentru a sugera doar, şi nu pentru a 
reproduce. După Evul Mediu artiştii  redescoperă 
clasicismul grec cu formele sale ideale; călătoria artei spre 
imitarea perfectă a naturii reîncepe. După arta Evului 
Mediu, care nu prezintă iluzia lumii, pentru că toate 
formele au o semnificaţie simbolică, se fac încercări 
timide pentru a redescoperi legile reprezentării 
aparentelor. Giotto redă dimensiunile personajelor nu 
după importanţa lor, ca în arta medievală sau egipteană, ci 
după dimensiunile lor reale. Spaţiul în care se mişcă 
figurile nu mai este un spaţiu dematerializat. El îşi capătă 
materialitatea. Îndepărtarea de principiile artei medievale 
devine din ce în ce mai vizibilă. Generatiile următoare de 
artişti vor descoperi perspectiva lineară, volumul, clar- 
obscur-ul. Principiul Renaşterii enunțat de Leonardo da 
Vinci, după care pictura trebuie să imite perfect natura, va 
rămâne valabil timp de secole. Barocul, neo-clasicismul, 
realismul nu se îndepărtează foarte mult. Chiar dacă 
uneori aceste curente vor căuta forma ideală, aceasta este 
forma ideală a lumii vizibile. Singurul romantismul poate 
fi considerat o întoarcere spre invizibil. După 1900 însă, 
arta se desprinde de paradigma renascentistă, încercând să 


Renașterii ca „înfloriri ale naturalismului”, dar naturalismul în 
artă nu trebuie confundat cu imitarea naturii (W. Worringer, 
Abstraction et Einfiihlung, L’esprit et les formes, Klinksieck, 
p.61). 

dea picturii o valoare în sine, nu doar aceea de oglindă ce 
reflectă natura. 


$2. Arta abstractă — desăvârşire a artei figurative, a 
artei reprezentării 


Toate aceste secole de-a lungul cărora arta a 
încercat să imite cât mai bine natura par a fi un lung drum 
spre desăvârşirea reprezentării. Perfectiunea formală 
trebuie atinsă pentru a putea fi depăşită, pentru a putea 
ajunge la un „dincolo” al formei. Destinul artei 
reprezentării (naturii) pare asemănător cu al metafizicii 
tradiționale despre care vorbeşte M. Heidegger. 
Metafizica (tradițională) s-a îndepărtat de sensul său 
primar. Ea trebuie să fie depăşită pentru a se ajunge la 
sensul originar. Gândirea trebuie să devină gândire 
originară, gândire a fiinţei, gândire esenţială, trebuie să se 
întoarcă spre esenţa originală a Aoyoc-ului, aşa cum era 
conceput înainte de Platon şi Aristotel. Deja începând cu 
aceşti doi fondatori ai „logicii, Aoyoc-ul a început să se 
îndepărteze de esenţa sa”. Gândirea trebuie să se întoarcă 
spre originea sa, spre „fiinţa” presocratică. 

În acelaşi fel putem vorbi şi despre artă care, după 
îndepărtarea sa de origine (după rătăcirea în imitarea 


5 M. Heidegger, Lettre sur l'humanisme, în Question III et IV, 
Ed. Gallimard, 1990, p. 108, tradus în română de Gabriel 
Liiceanu, Scrisoare despre „umanism ”, în Repere pe drumul 
gândirii, Ed. Politică, Bucureşti, 1988. 

naturii), trebuie să se îndrepte spre arta pură, spre „lumea- 
fără-obiect”€. Arta mimesis-ului, pierdută şi denaturată de 
funcţii descriptive şi narative, îşi atinge desăvârşirea în 
arta abstractă şi devine „istorie a eliberării-purificării- 
transfigurării picturii care se efectuează începând cu, şi 
împotriva unei lungi istorii a unei subjugări multiple”. 

Acest lung drum de eliberare a artei din închisoarea 
reprezentării lucrurilor exterioare nu este văzut de W. 
Kandinsky ca o ruptură, ci ca o evoluție normală care 
urmează o logică internă, pentru a sfârşi în arta pură. 
Pentru pictorul expresionist nu poate fi vorba de o 
„ruptură în opera sa, pentru că el simte evoluția 
inevitabilă si de neînlăturat a artei”. Constiinta unui 
singurul criteriu al artei devine exigenta vieţii interioare. 
Toate aparențele trebuie înlăturate”. 

În Depäsirea metafizicii, Heidegger vorbeşte despre 
esenţa tehnicii ca despre un pericol care ameninţă omul şi 
îl împiedică să ajungă la el însuşi. Pentru a putea fi 
depăşită, tehnica trebuie înţeleasă şi acceptată. În acelaşi 
fel arta reprezentării trebuie să-şi urmeze drumul până la 
capăt pentru a putea fi depăşită, pentru a ajunge dincolo 
de reprezentare, la absolut, la arta pură. 


* J.-C. Marcadé în L'Avant-garde russe, Ed. Flamarion, Paris, 
1995, p. 140, face o legătură între arta tradiţională şi metafizica 
tradițională şi consideră că suprematismul înlătură şi depăşeşte 
arta tradiţională în acelaşi fel în care metafizica tradiţională 
trebuie înlăturată de gândirea esenţială. 
"Bruno Duborgel, Malévitch, La question de l'icône, 
Publication de l’Université de Saint Etienne, 1997, p.51. 
5 W. Kandinsky, Regard sur le passé, citat de J. Hahl-Fontaine 
în Kandinsky, Mark Volkar Editeur, 1993, p.31. 

$3. Orice pictură este abstractă 


Arta, aşa cum o gândea M. Heidegger, este 
dezvăluire a adevărului. Cum ar putea fi arta mimesis-ului 
o revelaţie a adevărului? 

„Însă acolo unde există pericolul / Se iveşte şi ceea 
cea aduce salvarea”, spunea Hülderlin”. Dacă arta 
reprezentării lumii sensibile este pericolul care ne 
împiedică să ajungem la arta pură, şi dacă arta în general 
este o expresie a adevărului, am putea căuta, aşa cum 
sugerează M. Heidegger, drumul spre arta absolutului 
plecând chiar de la artele de imitație. 

Aşa cum am menţionat în introducere, dacă privim cu 
atenţie arta figurativă, observăm că niciodată o lucrare nu 
este judecată drept „pictură” datorită subiectului sau 
narațiunii prezentate. Pictura depăşeşte întotdeauna 
subiectul. Modalitätile de expresie prin care subiectul este 
transpus în operă reprezintă de fapt adevărata pictură. 
Aceasta e dată de liniile de forță care structurează diverse 
soluţii compoziționale, de armonia sau contrastul 
culorilor, de raporturile valorice. Dacă în paradigma 
perpetuată încă din Renaştere judecăm valoarea unei 
picturi nu după istoria narată, ci doar după calităţile 
plastice, atunci ajungem la concluzia că ceea ce este 
realmente pictură, chiar şi într-un tablou realist, ţine de 


” Citat de M. Heidegger, în Întrebare privitoare la tehnică, în 
Originea operei de artă, traducere de Gabriel Liiceanu, Ed. 
Humanitas, Bucureşti, 1995, p.163. 

domeniul abstractiei. Nu contează ce pictezi ci cum 
pictezi. 

O părere asemănătoare prezintă Ortega y Gasset 
atunci când susţine că suntem capabili de a privi un lucru 
(o operă), în două feluri diferite. Experienţa pe care ne-o 
propune este privitul unei grădini înflorite printr-un geam. 
Putem vedea grădina fără a observa aproape geamul, sau 
putem privi sticla, caz în care imaginea grădinii devine 
doar o aglomerare de culori lipite de geam. În mod 
asemănător, în faţa unei opere putem avea două modalităţi 
diferite de a o privi. Neînţelegerea artei contemporane 
provine, susține Ortega, din faptul că majoritatea 
oamenilor privesc grădina si nu sticla, adică sunt mereu 
tentaţi ca intre-o operă să caute narațiunea, povestea, 
personajele care prin iluzia sentimentelor şi emoţiilor lor 
să trezească în spectator sentimente şi emoţii similare. 
Dar sensibilitatea artistică, emoția estetică nu este această 
sensibilitate umană prin care ,nelinistile şi bucuriile 
aproapelui se  repercuteazä asupra noastră”!0. Tocmai 
această empatie, acest ataşament emoţional cu subiectul 
unei opere, cu ceea ce recunoaştem, ne împiedică să 
percepem arta. 


„Majoritatea oamenilor sunt incapabili să-şi 
acomodeze atenția în raport cu sticla şi cu 
transparenţa care e opera de artă; în loc să o facă, 
ei trec prin ea fără a se fixa şi ajung să se afunde 
pasional în realitatea umană la care se face aluzie 
în operă. Dacă sunt poftiti să dea drumul acestei 
prăzi şi să-şi oprească atenţia asupra operei de artă 


1 José Ortega y Gasset, Dezumanizarea artei şi alte eseuri de 
estetică, Ed. Humanitas, 2000, p. 33. 

propriu-zise, ei vor spune că nu văd într-însa 
nimic, pentru că, efectiv, în ea nu văd lucruri 


omeneşti, ci doar transparente, pure virtualităţi”!!. 


De aceea arta abstractă a fost de neînțeles. Pentru că 
aici privitorul nu întâlneşte nici o reprezentare, nici o 
imagine prin intermediul căreia psihicul său să facă 
anumite conexiuni şi să declanşeze anumite emoţii. În arta 
abstractă nu e nimic de văzut, este doar artă pură’. 

E. Escoubas afirmă în L'espace picturale că „istoria 
picturii nu este istoria unui progres, ci o apropiere 
interminabilă — fiecare pictor în maniera sa (sau în 
manierele sale) — de esenţa picturii, de improbabilitatea 
acestei esențe, fără ca vreodată această esenţă să poată fi 
văzută, atinsă, stăpânită”. Pictorul nu pictează pentru a 
face pictura să progreseze, ci pentru a „realiza” pictura. 
„Realizarea picturii este ceea ce rămâne, ceea ce reiese 
din épochè, din reductia picturală în calitate de 
suspendare a oricărei poziţii de existență”!?. Dora Vallier 
crede că „toate operele de artă, luate în parte sau luate în 
ansamblu, ascultă de o armonie secretă, deci invizibilă şi 
independentă de ceea ce este reprezentat”!*. Opinia sa se 
sprijină pe teoria numărului de aur, teorie care străbate 


'! Ibidem. 
12 Unele opere, în special din mişcarea Abstractiei lirice, au 
fost interpretate ca transpuneri pe pânză a sentimentelor, a 
trăirilor artistului. W. Kandinsky însă susţinea că operele sale 
nu reprezintă sentimente sau stări subiective. 
BE. Escoubas , L'espace picturale, Encre marine, 1995, p. 
109. 
14 Dora Vallier, L'art abstrait, Hachette literature, 1980, pp.10- 
12; 

secolele. O întâlnim în Egipt, în Grecia antică, în Imperiul 
roman. Este pusă în serviciul perspectivei, grație lui Leon 
Battista Alberti. Pierro della Francesca, apoi Luca Pacioli 
în tratatul De divina proportione alătură forma dedusă din 
numărul de aur perfecțiunii universale. Forţa formelor 
abstracte pare a fi un punct comun diferitelor epoci. 
Forma pură este disimulată în spatele figurii statuii 
greceşti sau personajului renascentist. Concluzia Dorei 
Vallier este că o formă „poate fi semnificativă, frumoasă, 
satisfăcătoare pentru spirit şi privire, chiar dacă ea nu 
reprezintă nimic”!?. La ordine şi la forma în sine face apel 
şi Maurice Denis atunci când susține că un tablou, 
„înainte de a fi un cal de luptă, un nud de femeie sau o 
anecdotă, este esențialmente o suprafață acoperită de 
culori asamblate într-o anumită ordine”. 

Putem avansa în această analiză considerând pictura 
ca pe o expresie a vieţii, aşa cum face Michel Henry. 
Ceea ce ar trebui să căutăm a vedea într-o pictură 
abstractă nu este o reprezentare a unui anumit lucru. Nu 
găsim nimic de acest fel într-o pictură abstractă şi nu 
putem cunoaşte şi recunoaşte nimic raţional, folosind 
logica obişnuită. Singurul lucru pe care îl putem face în 
faţa unei pânze abstracte este de a simţi, de a trăi fără 
oprelişte sentimentul vieţii care emană din tablou. 
Formele, culorile, compoziţia nu trimit la nimic altceva 
decât la ele însele, iar ceea ce trebuie să simţi privind 
aceste pânze este ritmul, sunetul, vibrația vieţii. Însă nu 
doar lucrările abstracte sunt capabile să transmită acest 
lucru. Ele o fac direct, deschis, dar, după M. Henry, acesta 


15 Dora Vallier, L'art abstrait, Hachette literature, 1980, pp.10- 
12. 

este de fapt scopul tuturor formelor de manifestare 
artistică. Chiar ascuns în spatele reprezentărilor lumii 
exterioare, sentimentul vieţii care se degajă din armonia 
formelor şi culorilor pânzelor cu subiecte narative 
rămâne, după părerea filosofului francez, singura 
motivație a unei picturi. M. Henry ajunge astfel la 
certitudinea că „orice pictură este abstractă”1S. 

Ideea că există ceva abstract conceput ca un 
universal, în toată pictura, indiferent dacă ea e 
reproductivă sau nu, o întâlnim şi la P. Mondrian. Acesta 
consideră că nucleul spiritului uman, care este 
universalul, este împiedicat, încătuşat, zdruncinat de către 
individualitatea, sentimentele şi dorinţele noastre, la fel 
cum esența, unitatea artei sunt ascunse în spatele 
diversităţii stilurilor: 


„Formele artistice ale trecutului, caracterizate 
printr-o multitudine de stiluri, se disting unele de 
altele prin condiţii de timp şi spaţiu, în timp ce ele 
sunt una în esenţă.(...) Ele izvorăsc toate din 
aceeaşi sursă, din universal, din ceea ce constituie 
în fond esenţa ființării(...) Toate stilurile istorice 
au în comun aceeaşi tendinţă: a aduce la expresie 
universalul”!”. 


Arta mimesis-ului, a reprezentării naturii nu este 
inferioară în raport cu cea abstractă. Diferenţa este că în 
artele de Finfiihlung, cum le numeşte W. Worringer, 


'*M. Henry, Le mystère des dernières oeuvres, în Kandinsky, 
de Jélén Hahl-Fontaine, Mark Volkar Editeur, 1993, p. 380. 
17 p, Mondrian, citat de H. Maldiney în Ouvrir le rien, l’art nu, 
Encre marine, 2000, p.165. 

exprimarea cosmicului, a universalului, a spiritului 
naturii, a absolutului este ascunsă sub masca figurativului, 


Š š 18 
sub „voalul culorilor şi formelor naturale” ”. 


$4. Arta abstractă — artă religioasă 


Cele două „rupturi” în arta reprezentării mimetice a 
naturii, arta Evului Mediu si o parte dintre artele de după 
1900 pot fi înţelese ca o întoarcere spre absolut, spre o 
religiozitate pierdută. Totuşi modalităţile lor de a face 
acest lucru sunt total diferite. După perioada medievală, 
îndepărtarea de scopul real al artei (acela de a face vizibil 
absolutul — Hegel) devine din ce în ce mai evident, la fel 
cum evidentă devine secularizarea începută în Renaştere. 
Avangărzile se desprind de principiile Renaşterii, iar o 
parte din arta secolului al XX-lea nu mai este o artă 
destinată plăcerii, înfrumuseţării unui spaţiu, delectării 
privirii, aşa cum a fost înţeleasă secole de-a rândul. Ea se 
apropie mai degrabă de arta Evului Mediu prin încercarea 
de a determina privitorul să se schimbe radical, prin 
dorinţa de a-l face să conştientizeze şi să urmeze o 
anumită cale. 

O diferenţă esenţială între arta figurativă şi arta 
abstractă este semnalată de M. Brion. După opinia sa, arta 
abstractă pare mai capabilă să exprime o profundă 
spiritualitate datorită eliberării de forma reprezentativă. 
Sentimentele, emoţiile, stările de spirit pot fi evocate 
imediat, direct, fără a avea nevoie de intermedierea 


18 Ibidem. 

figurativului. Legăturile mentale pe care le facem cu 
lumea simțurilor văzând o imagine figurativă ne 
împiedică să atingem esentele redate de abstracţie. 
Aceasta este mult mai aproape de o stare religioasă decât 
figurativul pentru că arta abstractă trimite la structuri 
universale, la armonia originară a lumii, la ceea ce s-a 
aflat la originea tuturor formelor vii. 

Pentru a descifra arta abstractă, care nu evocă nimic, 
care nu trimite spre nimic, spectatorului i se cere un plus 
de efort intelectual şi afectiv, faţă de cel necesar pentru a 
recepta figurativul, care îi arată forme deja cunoscute, 
familiare, concrete. Contemplarea unei pânze abstracte 
determină, după M. Brion, o stare de „vid” pentru că nu 
mai găsim elemente care să constituie indicii, iar 
manifestarea sentimentelor şi emoţiilor nu se mai 
împiedică de obstacolul figurii. 

Tabloul sau sculptura nu-şi mai găsesc semnificaţia 
tradițională în abstracție. Cezar Domela îşi intitula operele 
„tablouri-obiecte” şi utiliza obiecte propriu-zise pentru a 
le realiza. Pentru Pevsner sau Calder sculptura nu 
reprezintă un obiect, ea este constituită de obiectul însuşi. 
Arta abstractă nu mai este o oglindă pentru reflectarea 
altor obiecte. Tabloul sau sculptura devin obiectele care 
trebuie văzute, fără ca ele să mai reprezinte altceva decât 
pe ele însele. Nu înfăţişează ceva ce deja există. Operele 
abstracte sunt obiecte noi care apar în lume!”. Sau mai 
degrabă opere care încarnează ritmuri şi forme eterne ale 
lumii. Pentru a îndeplini această sarcină şi pentru a atinge 
arhetipul, ele trebuie să ocolească formele naturale, 
accidentale. Formele abstracte redau sau încearcă să redea 


Ÿ M. Brion, Arta abstractă, Ed. Meridiane, 1972, p. 49. 

arhetipurile, proporțiile, ritmurile care structurează totul. 
Dar aceste structuri, aceste legi care organizează fiintarea 
sunt modele, principii directoare, supranaturale, 
transcendente (în accepţia medievală a termenului). 

A exprima această transcendentä, acest ganz Andere 
în report cu fiintarea este misiunea artei abstracte. Arta 
de Finfiihlung stabileşte o legătură între subiect şi obiect, 
un fel de comuniune cu natura, în timp ce abstractia se 
caracterizează printr-o separare — separarea omului de 
natură. Această separare poate avea cauze diferite: 

1. Natura e văzută ca ostilă şi periculoasă — caz în 
care formele naturale sunt abandonate şi formele 
abstracte, nenaturale sunt destinate a sugera o altă lume 
unde omul se poate simți în largul său; 

2. Omul, datorită inteligenţei şi raţiunii sale, se 
consideră superior naturii şi o dispretuieste; 

3. Omul se simte, în faţa imensitätii naturii, animat de 
un sentiment al sacrului. 

Abstractia este specifică, după cum scrie M. Brion, 
popoarelor nordice, pentru care o anumită concepţie 
metafizică şi un sentiment al infinitului sunt mai 
pregnante decât pentru cele din sud. Spirala, steaua, 
rozeta, zig-zag-ul sunt motive frecvente pentru abstractia 
primitivă şi trimit adesea la ideea de „eternă reîntoarcere”. 

Arta abstractă devine o reprezentare a sacrului, iar 
din această perspectivă am putea distinge două direcţii de 
manifestare: 

- o tendință spre perfecțiunea intelectuală a 

conceptului pur, întâlnită începând din Antichitate şi 

Evul Mediu (cu pythagorismul, arhaismul grec, 

numărul de aur) până în secolul al XX-lea (cercetările 

lui P. Mondrian); 

- o altă tendinţă spre exteriorizarea sentimentelor şi 

emoţiilor, fără intervenţia figurativului. Figurativul 

poate fi văzut ca o limită ce trebuie depăşită pentru a 

putea intra în comuniune directă cu absolutul prin 

intermediul unei stări de spirit”. 

Sentimentul religios poate fi descifrat şi în abstractia 
contemporană, iar în acest sens Franz Marc mărturisea: 


„Eu nu iubesc cu o inimă pământeană animalele 
şi toate cele ce ne înconjoară. Nu mă cobor asupra 
lor şi nici nu le ridic spre mine...Încep prin a mă 
afunda în Totalitate şi mă găsesc apoi la un nivel 
fratern în raport cu aproapele, în raport cu toate 
vecinätätile terestre... Dragostea mea e îndepărtată şi 


religioasă”. 


Pentru Kandinsky singurul criteriu în artă este 
exigenta unei vieți interioare a operei : 


„Am fost uimit să constat că această exigentä se 
sprijină pe ceea ce Hristos dădea ca sursă a calificării 
morale. Înţeleg că această viziune asupra artei este 
creştină şi că în acelaşi timp ea adăposteşte în sine 
elementele necesare receptärii celei de-a treia 


Revelaţii”?. 


2 Emotiile, sentimentele, stările afective (Angst) sunt pentru 
M. Heidegger singurele posibilităţi de a avea acces la 
totalitatea fiinţării, ca şi la Nimic, la neant sau la Fiinţă. 

"1 Franz Marc citat de France Farago în L'art, Ed. Armand 
Colin, Paris, 1998, p. 119. 

7 Kandinsky, Regerd sur le passé, citat de Jelena Hahl- 
Fontaine în Kandinsky, Mark Volkar Editeur, 1993, p. 31. 

Michel Seuphor mărturisea că emoția sa în faţa 
pânzelor lui Mondrian era: 


„la fel de puternică dar era de un alt ordin, mai 
intelectual, mai religios, poate. Mondrian a fost 
întotdeauna un mistic care a condus arta picturii 
până la smerenia absolută, până la completa 
dezvăluire”%. 


Mişcările artistice ale secolului al XX-lea se inspiră 
din formele trecutului, dar se îndreaptă, de asemenea, şi 
spre viitor, spre era tehnicii. Totuşi, am putea crede că nu 
putem vorbi de progres în domeniul artei, deoarece 
„civilizaţia nu face decât să schimbe modele culturale dar 
nu reuşeşte să facă să progreseze instinctele esenţiale de 
Frumos, Bine sau Bun”. Libertatea în artele de 
avangardă este înţeleasă sub forma lui „totul este permis”. 
W. Kandinsky vede în această libertate creatoare un „fruct 
al necesităţii interioare”, în timp ce Malevich consideră că 
libertatea este echivalentul faptului de a atinge „repausul 
etern” cu ajutorul culturii. Eliberarea picturii de 
„Imaginea descriptivă şi/sau  anecdotică şi/sau 
sentimentală’ a Naturii şi a obiectelor” caracterizează 
manifestările artistice ale secolului al XX-lea. Ideea lui 
Franz Marc după care arta abstractă este „tentativa de a da 


# Michel Seuphor, Défense et illustration de l’art abstrait, în 
L'art abstrait, Maeght, Paris, 1949, p. 41. 
# J.-C. Marcadé, L'avant-garde russe, Ed Flamarion, Paris, 
1995, p. 7. 
2° Bruno Duborgel, Malévitch, la question de l'icône, 
Publicqtion de L'Université de Saint Etienne, p. 51. 

cuvântul lumii însăşi în loc de a-l da sufletului emoţionat 
. 3926 A a ANR ia p 
de spectacolul lumii” subliniază încă o data tendinţa 


artei de a se debarasa de sarcina de a dubla vizibilul. 


§5. Arta — ceea ce face vizibil invizibilul 


Analogia între artă şi fenomenologie a fost făcută 
chiar de către discipolii lui Husserl”. De la impresionism 
până la arta abstractă, reductia, epoche, poate fi văzută că 
un fir conducător pentru pictură. Mai întâi impresionismul 
reduce obiectul, renunţă la tonul local pentru a reda 
atmosfera, impresia, lumina şi efectul ei asupra lucrurilor. 
Obiectul reprezentat îşi pierde conturul, limitele devin 
incerte sau invizibile. Cubismul renunţă a reprezenta pe 
pânză imaginea unei lumi percepută dintr-un singur unghi 
de vedere. Spaţiul şi obiectul sunt „sparte” şi recompuse 
după o logică proprie. Obiectele, prezentate încă pe 
suprafața pictată, apar pe pânză ca şi cum ar fi percepute 
cu simţul vizual şi tactil în acelaşi timp. Spaţiul este şi el 
supus reducerii prin renunţarea la perspectivă. Fauvismul 
nu recurge decât la culorile pure, subiectul nu are 
importanţă. Arta abstractă nu mai reprezintă obiecte şi 
renunţă la orice aluzie cu privire la elementele lumii reale, 
rămânând doar cu formele şi culorile pure. 


2% Franz Marc citat de France Farago în L'art, Ed Armand 
Colin, p. 130. 

7 Roman Ingarten aplică reductia husserliană începând cu 
impresionismul până la arta abstractă. 

O reducere permanentă putem urmări şi în 
dezvoltarea artei contemporane care este mereu tentată a 
elimina câte ceva. Ideea unei opere de artă văzută ca o 
creație a unui artist şi destinată a fi admirată este 
abandonată în momentul în care în expoziţii sunt aduse 
pietre, deşeuri, obiecte diferite fără o ordonare strictă. 
Spectatorul este invitat să modifice poziţiile elementelor 
expuse şi, astfel, să participe la actul creator. Chiar spaţiul 
expozițional este părăsit o dată cu manifestările Land art. 
Modificări şi intervenţii ale spaţiului înconjurător capătă 
valoare artistică. Arta conceptuală atinge un ultim grad de 
reductie, eliminând exterioritatea, materialitatea operei. 

Paralela între „fenomenologie” şi „estetica pură” a 
fost pusă în evidenţă de Husserl însuşi în Scrisoarea către 
Hofmannsthal”. Elementul comun este „reducerea 
oricărei supozitii existenţiale” („la réduction de toute 
position d'existence”), „punerea între paranteze”. Epoche 
fondează atât arta cât şi fenomenologia. E. Escoubas vede 
o legătură strânsă între fenomenologie şi cubism. 
Interpretarea sa pleacă de la ipoteza că reductia, văzută ca 
suspendare a oricărei „poziţii de existenţă”, „suspendarea 
transcendentei obiectului”? se găseşte atât la originea 
artei cubiste cât şi a fenomenologiei. Existenţa lumii 
exterioare este pusă între paranteze, obiectul transcendent 
(adică obiectul real, fizic, perceptibil, senzorial) este 
redus, iar ceea ce rămâne este imanenta (obiectul aşa cum 
este perceput el de conștiință, aşa cum se arată intuitiei 
noastre). 


% citată de E. Escoubas în L'espace picturale, Encre marine, 
1995, p. 97. 
E. Escoubas, L 'espace picturale, Encre marine, 1995, p. 99. 

Imanenta şi transcendenta pot avea două sensuri 
diferite: 

1. imanenta şi transcendenta se opun ca „ceea ce este 
efectiv cunoscut în fiintare şi ceea ce nu este” („ce qui est 
effectivement connu dans le vécu et ce qui ne l’est pas”); 

2. imanenta şi transcendenta se opun ca „datul 
absolut, donatia însăşi în sens absolut şi ceea ce nu este 
dat în mod absolut” (,,«la donnée absolue », « la donnée 
elle-même au sens absolu » et ce qui n’est pas donné 
absolument”), 

Imanenta înțeleasă în al doilea sens este „evidența 
pură”, „fenomenul pur”. Modurile evidenţei, modurile 
după care lucrurile, ele însele, ni se dau, modurile donaţiei 
sunt esentele. Ideea husserliană după care intuiţia 
esentelor este „analogă percepţiei sensibile” se află la 
originea afirmației făcute despre epoche picturală: 
asemenea caracterului fragmentar al percepţiei sensibile 
(Abschattungen) care receptează în fiecare moment un 
fragment al lucrurilor, intuiţia esentelor este de asemenea 
fragmentară: „Ceea ce se dă "vieţii intuitive” este aspectul 
după care ceea ce se dă se dă”. Dacă esenţa este 
aspectul, iar aspectul este „apariţia temporalitätii în inima 
intuiției”, imaginaţia este „evadarea timpului în afara 
prezentului”. 

Dacă vedem imaginaţia ca pe o „quasi”- reductie 
atunci putem considera opera de artă ca pe o reductie în 
două feluri diferite: 1. opera de artă, rezultat al 
imaginaţiei (văzută ca o reductie care te pune în afara 
prezentului, deci în afara lumii reale), pune „între 


* Ibidem, p. 100. 
31 Ibidem, p. 102. 
32 Ibidem. 

paranteze” lumea exterioară şi 2. în interiorul istoriei 
artei, arta abstractă este o reductie a lumii reflectate până 
la acest moment în artele reprezentării. 

Părerea mea este că reductia husserliană poate fi mult 
mai uşor aplicată artei abstracte decât artei cubiste. 
Cubismul păstrează încă referinţa la obiect. Chiar distrus, 
spart, recompus, obiectul este încă prezent. Arta abstractă 
este prima care face reductia totală. În faţa unei pânze 
abstracte spectatorul nu găseşte nimic recognoscibil, el nu 
găseşte nimic. Nici un obiect sau reproducere a unui 
obiect. El nu participă la spectacolul oferit de tablou. 
Singurul spectacol este spectatorul însuşi privind, văzând 
„vederea” însăşi, momentul de „a vedea”. Aplicând artei 
abstracte interpretarea pe care E. Escoubas o face 
cubismului, am putea spune că în époche abstractă „ceea 
ce rămâne este „vederea însăşi”; actul pur de a vedea este 
cel care face ,tabloul’”.Evidenta actului de a vedea, esenţa 
„văzutului”, a privirii, a faptului de a vedea nu se observă, 
nu se vede în mod natural, în atitudinea naturală. Pictura 
abstractă, prin faptul că acolo nu este nimic de văzut, redă 
evidenţa „văzutului”, face evident „faptul de a vedea”? 
În fața unei pânze abstracte spectatorul se vede pe sine 
văzând. Spațiul pictural nu reprezintă un alt lucru, ci se 
reprezintă pe sine. 


33 Ibidem, p 127. 
28 


Invizibilul în arta abstractă a sec. al XX-lea 


Il 


Necesitate interioară şi formă absolută 


§1. „Grade” ale artei abstracte. Spre „lumea fără 
obiect” 


Pictura lui K. Malevich a ajuns la nivelul absenței 
obiectului. Dacă la P. Mondrian mai putem vorbi încă de 
o anumită imitare, chiar dacă e vorba de imitarea formelor 
pure, a ritmurilor universale, iar la W. Kandinsky, de arta 
ca expresie a vieţii, a „necesităţii interioare”, K. Malevich 
este cel care renunţă la orice fel de imitație şi expresie. P. 
Mondrian abandonează progresiv obiectul şi creează „un 
cod pictural de echivalente semiotice ale obiectului” care 
au funcţie autonomă, dar referentul acestor echivalente 
rămâne totuşi obiectul concret”. W. Kandinsky este 
primul care scoate în evidență caracterul autonom al 
spaţiului pictural, funcţia sa de a crea o lume care să-şi fie 
suficientă ei însăşi, dar el rămâne totuşi dependent de un 
dualism simbolist care împarte lumea în interioară şi 
exterioară”. Diferenţa între K. Malevich şi W. Kandinsky 
este subliniată şi de Serge Fauchereau care consideră 


ai E Marcadé, L'avant-garde russe, Ed. Flamarion, Paris, 
1995, p. 40. 
35 Ibidem. 

pictura celui de-al doilea ca pe o renunțare la copierea 
lumii materiale şi a elementului personal, şi o întoarcere 
spre o lume interioară, o lume spirituală“? Pictorul 
abstractiei lirice vrea să facă să apară pe pânză, nu 
„obiectul material aparent, ci esenţa sa spirituală” 

Diferențe întâlnim şi în felul de a trata culorile. Dacă 
pentru W. Kandinsky culorile au „valori simbolice”, iar 
acest simbolism este încărcat de „psihologism subiectiv şi 
cultural”, la K. Malevich nu putem vorbi de simbolism. 
Culorile nu au nici umbre, nici degradeuri, iar formele 
colorate sunt în întregime incluse în spaţiul pictural. Nici 
o figură nu este „tăiată” de marginile tabloului. Am putea 
considera pânza suprematistă ca un „tot, o lume 
autonomă”. Pictorul Pätratului negru pe fond alb face 
„saltul radical în necunoscut, în Nimic”. Lumea fără 
obiect este atinsă şi, privind pânzele, nu simţim decât 
ritmul esenţial al lumii manifestat în picturalitatea însăşi. 
Este „o eliberare a privirii în direcția fiinţei prin punerea 
între paranteze a fiintärii” +1. Actul creator devine un „act 
pur” care nu imită un lucru deja creat. 

În ceea ce priveşte „alb pe alb” J. Simmen şi K. 
Kohlhoff vorbesc despre un dinamism al mişcării care 
depăşeşte limitele extreme, „în inima excitaţiei, înainte de 


a Serge Fauchereau, Malévitch, Cercle dart, grand Peintres et 
sculpteurs, 1991, p. 35. 
37 J.-C. Marcadé, ibidem, p. 140. 
8 Fauchereau, Malévitch, Cercle d’art, grand Peintres et 
sculpteurs, 1991, p. 39. 
% J.-C. Marcadé, Ibidem, p. 140. 
4 Fauchereau, Malévitch, Ibidem p. 39 
* J.-C. Marcadé, Ibidem, p. 140. 

a recădea în tină””. Pätrat alb pe fond alb pare a fi 
sfârşitul picturii şi al artei. Pictura îşi găseşte limita în 
opera lui K. Malevich. Ea este eliberată de toate 
elementele materiale pentru a putea face trecerea spre un 
dincolo. Dacă arta, în concepția lui Hegel, nu poate să 
acceadă direct la absolut din cauza materialitäti sale, arta 
lui K. Malevich pare a fi la interferența între artă şi treapta 
superioară, religia. Din acest motiv am putea crede că arta 
lui K. Malevich este o culme, şi tot ce va urma, toată 
abstractia anilor '30-'50 nu este decât o „privire spre 
trecut”, un drum deja parcurs. Deoarece K. Malevich a 
spus tot. 

Totuşi Dora Vallier vede în istoria artei abstracte un 
fel de evoluţie şi distinge patru etape: 


1. 1910 — 1920 originile artei abstracte 
caracterizate prin vitalitate creatoare; 

23 1920 — 1930 aplicarea practică a formelor 
abstracte în arhitectură, mobilier, artă grafică; 

3: 1930 regresia formelor abstracte care devin 
un fel de academism; 

4. 1945 renasterea abstractiei, mai ales în 


Statele Unite. 

Diferența pe care Dora Vallier o face între perioadele 
abstractionismului se sprijină pe faptul de a vedea 
originile acestui curent dominate de rationalism, iar 
abstractia anilor °40 influențată de irationalism. W. 
Kandinsky rationalizeazä experiența intuitivă a culorii, 
Mondrian rationalizeazä comportamentul formei ce tinde 
spre absolut, iar Malevich atinge punctul extrem al acestui 


42 J, Simmen, K. Kohlhoff, Kazimir Malévitch, Sa vie et son 
oeuvre, Ed. Könemann, 2000, p. 62. 

dublu proces de rationalizare prin forma şi culoarea 
absolută, care „nu pot reprezenta decât sfârşitul picturii, 
limitele  raţionalului şi  irumperea irationalului”**. 
Irationalul poate fi văzut ca o apropiere de cunoaşterea 
intuitivă, opusă cunoaşterii ştiinţifice, o cale spre mister, 
spre absolut, spre mistică. Putem înţelege opinia lui H. 
Maldiney care consideră că diferenţele între artele 
abstractiei provin din faptul că ele „deschid dimensiunea 
fiinţei”. Artele abstractiei nu vizează accidentalul ci 
esentialul. Ele fac vizibil fundamentul, ascuns în 
experienţa naturală”. 


$2. Arta — necesitate interioară, stare de spirit la 
W. Kandinsky 


W. Kandinsky nu urmează de la început calea 
picturii ci face mai întâi studii ştiinţifice. Drumul spre artă 
îi va fi marcat de patru experienţe importante: 

- sentimentul de a „se afla în tablou”, 

- „întâlnirea” cu Rembrandt 

- Cäpita de fân a lui Monet 

- Reprezentatia cu Lohengrin de Wagner 

Prima izbucneşte cu ocazia unei călătorii în nordul 
Rusiei, unde artistul descoperă pictura ţărănească şi casele 


# Dora Vallier, L'art abstrait, Hachette littérature, 1980, pp. 
23-27. 
“H, Maldiney, Ouvrir le Rien, L’art nu, Encre marine, 2000, 
p. 166. 

pictate în întregime în interior. Atunci are pentru prima 
oară sentimentul de a se afla în interiorul unei picturi, 
sentiment pe care-l va retrăi în bisericile moscovite. 
Fondatorul Călărețului Albastru, der Blaue Reiter , va 
recunoaşte că originile artei sale abstracte ar trebui căutate 
în pictura religioasă a secolelor X-XIV, cât şi în pictura 
populară rusă“ pe care o vede pentru prima oară în timpul 
călătoriei în nord. „Acolo, va scrie el, am învăţat a nu 
privi un tablou din exterior, ci a mă mişca, a trăi în 
tablou”**. Acest sentiment se găseşte la originea 
„necesităţii interioare” care va deveni esenţa întregii sale 
arte. Căpiţa de fin îl face sa spună că este primul tablou 
pe care îl vede, datorită „punerii între paranteze” a 
subiectului lucrării pentru a nu da importanță decât 
culorii. 

Scrierile lui Paul Signac se pot afla la originea 
comparatiei pe care artistul rus o face între muzică şi 
culoare. Pictura învaţă de la sunet modalitatea de a atinge 
o expresie total autonomă şi, în final, abstractă. 

În lucrările cu teme romantice culorile trimit adeseori 
la sunete deoarece „tabloul se aseamănă unei orgi, are 
muzica în el”. Acţiunea culorilor asupra inconştientului şi 
implicaţiile pe care acestea le-ar putea avea în plan moral 
sunt tot influenţe ale lui Paul Signac. Divizionismul neo- 
impresionist (juxtapunerea petelor mici de culoare pură cu 
intenţia de a crea spectatorului impresia unei alte culori) 


4 Influenţa picturii populare asupra lui Kandinsky nu se va 
concretiza niciodată sub forma unei picturi „naive” sau 
„primitive” cum s-a întâmplat la Goncharova, Larionov sau 
Malevich. 
1 Kandinsky, Scrisoare către Dezarrois, citată de J. Hahl- 
Fontaine în Kandinsky, Marc Volkar Editeur, 1993, p. 26. 

poate trimite la fenomenologie: pictorul nu pictează fizic 
culoarea dorită, ci juxtapune culori pure, iar culoarea 
rezultată, amestecul, este doar un amestec optic, o 
impresie vizuală. 

În tablourile de la Murnau pictorul încearcă să 
reprezinte „sufletul lucrurilor”, rezonanţa lor. Pe pânză 
apare imaginea unei combustii spontane a obiectului, o 
dezintegrare a limitelor lui. 


Wassily Kandinsky, Murnau - Kohlgruberstrasse, 
1908 


Începând cu 1909 Kandinsky începe să-şi intituleze 
lucrările Impresii, Improvizatii şi Compoziții. Primele sunt 
impresii directe ale naturii exterioare şi sunt exprimate 
atât prin desen cât şi prin culoare. Improvizațiile sunt 
lucrări care se nasc plecând de la o stare interioară, iar 

compozițiile sunt lucrări abstracte, elaborate cu grijă, în 
urma a numeroase schiţe“. 


Wassily Kandinsky, Impresie III , 1911 


Muzica se va afla la originea a numeroase pânze ale 
lui W. Kandinsky. Aşa se întâmplă cu tabloul intitulat 
Impresie III (1911) pictat după auditia unui concert de 
Schönberg. În schiţe mai putem încă recunoaşte pianul si 
publicul. O pată galbenă şi o mare pată neagră, a pianului 
cu coadă, domină opera finală. Despre galben W. 
Kandinsky va mărturisi că emană o căldură spirituală, că 
are o mişcare imanentă care este o tendinţă spre om. 
Galbenul, prins într-o formă geometrică, enervează şi 


T, Hahl-Fontaine, Kandinsky, Marc Volkar Editeur, 1993, p. 
152. 

manifestă un caracter de violență exprimat într-o 
4 
culoare“. 


în 
ES PI, 


W. Kandinsky, Improvizaţie 6, 1910. 


Începuturile abstractiei par să-şi aibă rădăcinile într-o 
experienţă povestită de către pictor în Gesamelte Schrifte. 
El mărturiseşte că a fost impresionat de propriul său 
tablou aşezat invers, pe care nu l-a recunoscut din primul 
moment. Nu a văzut decât „un tablou indescriptibil de 
frumos din care emana un adevărat foc interior”. Nu a 
perceput decât forme şi culori ce rămâneau de neînțeles. 


48 Kandinsky, Le spirituel dans l’art, Ed. îngrijită de Ph. Sers, 
Paris, 1989, pp. 147-149. 

A doua zi încercă să regăsească aceeaşi impresie, dar 
obiectele, chiar invers, se făceau recunoscute. 

„Din acel moment, va mărturisi artistul, mi-am dat 
seama că obiectul nu era favorabil tablourilor mele”. 

Aproape în acelaşi timp Robert Delanay are şi el 
impresia că obiectul face „rău” lucrării şi renunţă la 
cubism, văzut ca o reminiscență a obiectului. Va mărturisi 
apoi: 


„Am avut intenția de a fonda aceste imagini 
obiective în ritmuri colorate. Dar aceste imagini 
erau de o altă natură. În cubism reminiscenta 
obiectului nu deranja, deoarece cubismul este 
grafic: aranjamentele compoziționale sunt lineare. 
Dar în culoare — care este dinamică şi de altă 
natură decât lineară — deranja. Atunci mi-a venit 
ideea să suprim imaginile văzute în realitate. 
Obiectele care vin (spre noi) întrerup opera 


colorată”. 


Personajele şi lucrurile primesc din ce în ce mai 
puţină importanţă în opera lui Kandinsky. Marile pete de 
culoare devin independente, fără contur, şi vor avea de 
acum înainte rolul principal, chiar dacă mai apar încă 
siluete umane. 


® Kandinsky, Gesamelte Schrifte, Bern, 1980, citat de J. Hahl- 
Fontaine, Kandinsky, Marc Volkar Editeur, 1993. 
50 Robert Delaunay, Du cubisme à l’art abstrait, citat de H. 
Maldiney în Ouvrir le Rien, l’art nu, Encre marine, 2000, p. 
183. 

W. Kandinsky,  Improvizație 7 
(Furtuna), 1910 


Perspectiva este definitiv abandonată, ca în lucrările 
Judecata de Apoi (1910), /mprovizafie 5 (1910), 
Compoziţie II (1909), despre care Kandinsky spunea că 
este un tablou „fără temă”, ilustrând libera utilizare a 
culorilor, fără frica exigentei perspectivale. In 
compoziţiile ulterioare nu doar culorile vor fi 
independente, ci chiar şi liniile. 

În aceeaşi perioadă Robert Delaunay îşi dorea să 
„rupă linia ”. 

Drumul lui Kandinsky spre arta abstractă este întrerupt de 
numeroase reveniri şi nu poate fi văzut ca o evoluţie în 
linie dreaptă. Chiar dacă în epocă exista o tendință 
generală spre abstracţie, totuşi fiecare pictor se simţea 
singur în căutările sale. 

di n finc z E de. n 
W. Kandinsky, Prima acuarelă abstractă, 1910 


Raionismul lui Larionov şi Goncharova este inspirat 
de razele soarelui strecurându-se printre trunchiurile 
copacilor. P. Mondrian pleacă de la cubism pentru a 
ajunge la o abstracţie „încântător de profundă, dar totuşi 
limitată”! 

Evoluţia lui Kandinsky porneşte de la reductia 
formelor naturale pentru a ajunge în final la forme total 
noi, pur picturale. Renunţă definitiv la detalii, iar disoluția 
şi deformarea formelor se accentuează progresiv spre 
eliminarea totală a obiectului. În privinţa aceasta 
Kandinsky scria: 


5! J, Hahl-Fontaine, Kandinsky, Marc Volkar Editeur, 1993, p. 
168. 

W. Kandinsky, Tablou cu cerc, 1911 


„Obiectul nu voia, nu trebuia să dispară încă 
din tablouri. Nu se poate maturiza o epocă în mod 
artificial. Si nimic nu este mai periculos decât a 
forţa forma. Pulsul interior, spiritul creator, vor da 
naştere irepresibil formei necesară momentului. 
Putem filosofa asupra formei, o putem analiza, o 
putem chiar construi. Dar într-o operă de artă ea 
trebuie să se înscrie sieşi, să urmeze stadiul 
desăvârşirii care corespunde dezvoltării spiritului 
creator”. 


5 Kandinsky, Gesamelte Schrifte, Bern, 1980, citat de J. Hahl- 
Fontaine, Kandinsky, Marc Volkar Editeur, 1993. 

W. Kandinsky, Compoziţie 7, 1913 


Prima pictură abstractă, Tablou cu cerc (1911), pare 
neterminată. Centrul de greutate plasat în partea 
superioară lasă un spaţiu „vid” în partea inferioară, dând 
impresia de dezechilibru. Absența delimitări formelor 
creează un spaţiu ireal, acvatic, în totală opoziţie cu iluzia 
realității construite cu ajutorul perspectivei renascentiste. 
Totuşi, pictura abstractă a lui Kandinsky nu se rezumă la 
elemente care ar putea sugera doar bidimensionalitatea, în 
ciuda folosirii frecvente a grafismelor, aşa cum sunt liniile 
independente ce nu sunt contururi. Nu este vorba nici de 
un spaţiu iluzoriu de obiecte imaginare. Spatialitatea în 
opera lui Kandinsky este dată mai degrabă de „mişcarea 
culorilor”. Galbenul pare a veni spre noi în timp ce 
albastrul, dimpotrivă, se îndepărtează. Culorile creează 
spatialitatea pânzei, iar „greutatea lor interioară este 
diferită”. Se evită astfel platitudinea care ar putea duce la 

ornamental. Cu privire la acest spaţiu creat de ritmurile 
culorilor, Robert Delaunay crede că de acum înainte nu se 
mai vorbeşte de un raport cu spaţiul în calitatea sa de 
spaţiu vizual (spaţiu obiectiv al reprezentării). Raportul 
culorilor, intensitatea, vibrația lor sunt calităţi care există 
independent, fără a sugera profunzimea spațiului”. 
Ritmurile colorate şi ritmurile liniare comunică fără a fi 
subordonate unele altora. Spaţiul este implicat în ritmul 
culorilor, iar centrul arhitectonic al pânzei este bulversat 
prin amplasarea elementelor „grele” în partea de sus a 
lucrării, iar a celor „uşoare” în partea de jos. 

Der Blaue Reiter“, fondat de Kandinsky si de Franz 
Marc, organizează două expoziţii, în decembrie 1911 şi 
martie 1912, şi nu urmăreşte în primul rând să faciliteze 
calea spre abstracţie, ci să ilustreze eliberarea artei. Ce 
este această libertate a artei este clar subliniat în analiza 
lui W. Worringer, Abstraktion und Einfiihlung. Sensul 
artei pure este determinat în raport cu ordinea naturii. 


* Robert Delaunay, Du cubisme à l’art abstrait, SE.V.PE,, 
Paris, p. 231, citat de H. Maldiney în Ouvrir le Rien, l’art nu, 
Encre marine, 2000, p. 183. 

5 Simbolismul numelui Călărețul albastru trimite spre 
diferitele influenţe din arta lui Kandinsky: albastru este 
culoarea cerului şi a transcendentei; cavalerul este o apariţie 
frecventă în pânzele lui sub chipul Sfîntului Gheorghe, al 
arcaşului sau al luptătorului; calul este un cadou al lui Poseidon 
făcut oamenilor şi ivit din mare, din apă, element care nu este 
compact în materialitatea sa; apa reprezintă în acelaşi timp 
inconştientul şi transcendenta, căreia i se asociază totodată 
culoarea albastră. Calul este cunoscătorul căii spre tărâmul 
celest în mitologia hindusă şi urcă spre cer asemenea lui Ilie în 
atelajul său. În Spiritualul în artă calul este imaginea forţei, a 
vitezei şi a voinţei umane. 

Libertatea artei pure reprezintă o necesitate interioară 
inaccesibilă oricăror contingente ocazionale sau 
subiective. Der Blaue Reiter se distinge astfel ca o 
mişcare hotărâtă şi fecundă pentru „eliberarea picturii 
europene de naturalism şi academism, şi pentru 
impunerea, alături de curentele care reclamă o pictură în 
totalitate plastică, a unui curent poetic de o intensitate 
deosebită”. 

În creaţia din perioada Bauhaus se observă o 
renunțare la utilizarea culorilor şi o întoarcere spre linie, 
care capătă de acum înainte o importanță majoră. În 
desenele de la Weimar şi Dessau linia devine „armura 


5 Marcel Brion citat de Valentin Marcadé în Le renouveau de 
l’art pictural russe, Ed. L’Age d'Homme, 1971, p. 156. 

tehnică si spirituală a picturii”. Spiritualitatea 
construcțiilor matematice caracterizează operele până spre 
1933. Mişcarea culorilor este eclipsatä de dinamica liniei. 
Pictorul va fi mândru să poată explica operele într-o 
manieră constructivă (spre deosebire de impresionistii 
puri care erau mândri să nu poată explica nimic). „Suntem 
în pragul epocii creației utile”, scria W. Kandinsky, 
rezumând estetica Bauhaus- ului. 


$ 
d i GO GO 


W. Kandinsky, Compoziţie IX, 1936 


Elaborând textul Spiritualul în artă, W. Kandinsky 
mărturisea: „cobor cu atenție în mine însumi pentru a 
judeca efectul culorilor asupra sufletului”. În scrierile sale 
teoretice artistul este convins de „a fi deschis picturii 
calea spre o evoluţie nouă, frumoasă şi plină de infinite 


5 H, Maldiney în Ouvrir le Rien, l’art nu, Encre marine, 2000, 
p. 186. 

ilităţi”5”. Naşterea unei opere este determinată de 
spiritul creator desemnat ca spirit abstract care „găseşte 
acces la suflet ... şi provoacă o dorinţă puternică, un 
puseu interior”. Acest puseu este începutul creaţiei unei 
noi opere în spiritul uman. „Începând din acest moment, 
conştient sau inconştient, omul încearcă să găsească 
pentru opera nouă care trăieşte în el sub o formă 
spirituală, o formă materială”. 


W. Kandinsky, Compoziţie X, 1939 


Opera de artă nu este o înfrumusețare a lumii. Ea ia 
naştere din această necesitate interioară. Realizarea 
spiritualului în artă trebuie să fie înţeles ca un act al unei 
noi renaşteri interioare. Dar această interioritate nu este 
închisă în ea însăşi. Ea este deschidere şi „comunicare 


Le Kandinsky, Scrisoare către Gabrielle Miünter, citată de J. 
Hahl-Fontaine, Kandinsky, Marc Volkar Editeur, 1993, p. 172. 
+ Kandinsky, Sur la Question de la forme, în Almanach du 
Blaue Reiter, Klincksieck, Paris, 1981, p. 192. 

directă cu sensul interior al naturii”®. Trebuie să asculti 
„sunetul lumii întregi aşa cum este ea”, trebuie să ajungi 
la sufletul însuşi al lucrurilor şi să înţelegi materia ca pe o 
peliculă subţire între om si spirit. Înfrumusetarea lumii, 
frumuseţea exterioară împiedică privirea să pătrundă 
transparenţa materiei şi să ajungă la „sufletul obiectului”. 
Sunetul interior al tabloului izbucneste în arta abstractă, 
care mai întâi renunţă la înfrumusețarea lumii, iar apoi 
renunţă la lumea însăşi văzută ca obiect. 

Sarcina „adevăratei abstracții”, a „adevăratului 
realism” este de a reda formele lor însele, de a le reda 
realităţii. 


„În adevăratul realism nu obiectul însuşi sau 
învelişul său exterior sunt importante, ci viaţa sa, 
sonoritatea sa interioară. Formele abstracte (liniile, 
suprafeţele, petele de culoare) nu au importanţă 
prin ele însele ci prin sunetul lor interior, prin viaţa 


lor”®? 


Kandinsky consideră că elementul interior, care este 
emoția spiritului artistului, „este capabil să trezească în 
sufletul spectatorului o emoție asemănătoare (...). 
Sentimentul este o punte între imaterial şi material (artist) 
şi între material şi imaterial”*". 


9H. Maldiney în Ouvrir le Rien, l’art nu, Encre marine, 2000, 
p. 176. 
“ Kandinsky, Uber die Formfrage, citat de H. Maldiney în 
Ouvrir le Rien, l’art nu, Encre marine, 2000, p. 178. 
Sir Maldiney în Ouvrir le Rien, l’art nu, Encre marine, 2000, p. 
180. 

Necesitatea interioară este conştiinţa care însoţeşte 
modalitatea de expresie artistică. Această voce interioară 
capătă cu atât mai multă importanţă cu cât se îndepărtează 
de reprezentarea mimetică, deoarece culorile şi formele 
nu mai sunt supuse legilor de imitare a naturii. 

În opera lui Kandinsky raportul între conţinut si 
formă, între interior şi exterior este întotdeauna favorabil 
primului termen. 


„Elementul interior al operei este conţinutul. 
Pentru ca un conţinut, care nu are pentru început 
decât o viaţă „abstractă, să devină o operă, trebuie 
ca al doilea element — cel exterior — să fie gata a se 
materializa. De aceea conţinutul este în căutarea 
unei modalități de exprimare, a unei forme 
materiale”. 


Despre această formă materială, expresie a unui 
conţinut, Kandinsky va afirma că trebuie „lăsată să 
acţioneze asupra ei însăşi. Forma reprezintă mult, dar doar 
în calitate de mijloc (de modalitate de exprimare, n.n.); în 
acelaşi timp ea nu este nimic, (...) este vida”? 
Preeminenta spiritualului asupra materialului în artă este 
subliniată şi într-un număr din Apollon unde W. 
Kandinsky vorbeşte despre creaţia viitorului ca despre o 
compoziţie „pură şi exclusiv picturală, fondată pe 
descoperirea legii, a combinării mişcării, a consonantelor 


92 Kandinsky, Scrisoare către Gabrielle Münter, citată de J. 
Hahl-Fontaine, Kandinsky, Marc Volkar Editeur, 1993, p. 174. 

şi disonantelor formelor, o compoziţie a desenului şi a 
culorii”*, 


$3. Abstractie şi Finfiihlung 


În 1908 apare la München Abstraktion und 
Einfiihlung de W.Worringer, la acelaşi editor unde, câţiva 
ani mai târziu, în 1911, va apărea Spiritualul în artă. 
Esteticianul german pleacă de la concepţia lui Th. Lipps 
care consideră arta ca Finfiihlung, empatie, „comunicare 
intuitivă cu lumea”. W. Worringer limitează această 
caracteristică doar la o parte din arta antică şi la arta 
europeană începută în Renaştere, şi găseşte un pandant în 
artele abstractiei. Ideii vehiculate în epocă, după care 
dincolo şi dincoace de realismul clasic, arta ar fi doar 
regresie, el îi opune ideea artei geometrice, abstracte. 
Dincolo de orice artă, W. Woringer vede o nevoie psihică 
profundă, care este universală şi se află atât la originea 
conceptului de Finfiihlung cît şi a celui de Abstraktion. 
Einfiihlung era, pentru Th. Lipps, „o tendinţă panteistä 
proprie naturii umane de a se face una cu lumea”. 
Contemplatia estetică este „bucurie obiectivatä a sinelui”. 
Empatia cu obiectul trimite la plăcerea estetică. Pentru 
Th. Lipps „forma unui obiect este întotdeauna ceva 
format de mine, e activitatea mea interioară”. Nu putem 
vorbi de un obiect sensibil dat, în sine, deoarece atâta 


Š Apollon, ianuarie 1909, Nr. 4, p. 16, citat şi de Valentin 
Marcadé în Le renouveau de l’art pictural russe, Ed. L’Age 
d’ Homme, 1971, p. 151. 

timp cât el există pentru mine — şi nu poate fi vorba decât 
de astfel de obiecte — el este pătruns de activitatea mea 
interioară“. 

Worringer introduce, în urma lui Alois Riegl, 
conceptul de voință artistică absolută, iar arta nu mai este 
putință de a face, cum era gândită până atunci, ci voință 
de a face. În analiza formei nu se mai pleacă de la obiect, 
ci de la subiect. Esteticianul german abordează forma din 
interior, ca pe o interioritate şi nu ca pe un rezultat. 
Conceptul de Einfühlung este conceput ca o stare de 
simpatie, unde sentimentul leagă fiinţa umană cu lumea 
înconjurătoare. Este unirea între înăuntru şi în afară. 
Puterea creatoare a omului stă în posibilitatea de a se face 
una cu realul. În Einfühlung omul domină lumea 
exterioară, înconjurătoare, iar raționalitatea îl ajută să 
depăşească frica instinctivä pe care i-o creează natura. 
Noutatea pe care o aduce W. Worringer în concepţia 
estetică a epocii sale este abstractia. Pentru el, Einfühlung 
nu este, aşa cum era pentru Th. Lipps, singura posibilitate 
a omului de a reacţiona în faţa naturii. El descoperă în 
mentalitatea orientalilor, şi chiar a medievalilor nord 
europeni, sentimentul fricii, al angoasei în fața imensitätii 
naturii, sentiment ce se materializează într-o artă total 
diferită de clasicism, unde domina Finfiihlung, şi anume 
arta abstractiei. Dacă Finfiihlung era văzut ca un „raport 
fericit şi panteist de încredere între om şi fenomenele 
naturii”, tendința spre abstracţie se naşte dintr-un 
comportament psihic faţă de cosmos, din sentimentul 
lumii. Ea este consecința unei „profunde perturbäri 


& Th. Lipps, în W. Worringer, Abstraction et Einfuhlung, 
L’esprit et les formes, Klincksieck, 1978, p. 44. 

interioare cauzată de fenomenele lumii exterioare” şi 
corespunde în domeniul religios unei „coloraţii puternic 
transcendentale a oricărei reprezentări”. Este vorba de o 
„enormă anxietate spirituală”, iar acest sentiment de 
angoasă (Angst) în faţa spaţiului „poate, de asemenea, să 
fie considerat ca rădăcină a creaţiei artistice”. Popoarele 
orientale nu se „identifică în lucrurile exterioare pentru a- 
şi afla acolo bucuria” deoarece instinctul relativităţii 
fiinţării le determină să vadă în lumea exterioară „vălul 
scânteietor al Mayer”. Ele sunt apoi tentate de a se smulge 
din arbitrar şi din contingentul aparent şi de a se îndrepta 
spre etern, apropiindu-l de formele abstracte, şi astfel 
obținând „un punct fix în sânul aparentelor mişcătoare”. 
Obiectul este smuls din contingentä, din „jocul 
alternantelor fără sfârşit ale fiinţei” şi este redat imuabil şi 
absolut. „Atunci când ajung aici, aceste popoare 
(orientale) experimentează fericirea şi imponderabilitatea 
pe care nouă, occidentalilor, ni le procură frumuseţea 
formei organice încărcate de viaţă”. 

Abstractia este eliberarea din contingenta umană în 
general, din arbitrar, spre contemplarea necesarului şi 
imuabilului. Despre această lume relativă şi vizibilă, 
Schopenhauer spunea că este „opera Mayei, o încântare 
provocată, o aparenţă lipsită de consistenţă şi de esenţă, 
comparabilă iluziei optice şi visului, un văl ce înfăşoară 
conştiinţa umană, ceva despre care este fals să spunem şi 


NE ER . 4x66 
că există şi că nu există”. 


S5 W, Worringer, Abstraction et Einfuhlung, L'esprit et les 
formes, Klincksieck, 1978, p. 49-54. 
s Scopenhauer, Le monde comme volonté et représentation, 
P.U.F., 1966, p. 525. 

Einfiihlung şi Abstraktion sunt, după W. Woringer, 
două manifestări exterioare ale aceleiaşi nevoi psihice, ale 
aceleiaşi „voințe artistice absolute” care se află la originea 
tuturor manifestărilor artistice. Faptul de a fi determinată 
de o profundă nevoie spirituală conferă artei „o 
importanţă aproape egală cu cea a religiei”. „Sentimentul 
cosmic” al religiei, „starea psihică în care se găseşte de 
fiecare dată umanitatea faţă în față cu manifestările lumii 
exterioare”, sunt incluse în constituirea voinţei artistice 
absolute, găsindu-şi exteriorizarea în opera de artă. Toate 
stilurile în artă nu sunt decât grade diferite ale acestui 
sentiment cosmic şi fiecare stil este pentru umanitatea 
care l-a creat „cea mai înaltă treaptă a fericirii”. „Valoarea 
unei opere de artă, ceea ce noi numim frumuseţe, spune 
Worringer, ţine în mare de capacitatea sa de a ne face 
fericiţi”. 

Voința artistică se află atât în spatele abstractiei cât şi 
a sentimentului de ÆEinfühlung. Diferenţa este că în 
Einfiihlung voinţa „înclină spre naturalism în sensul 
elevat, spre adevăratul organic, spre viaţă” pe când în 
abstracție ea este dirijată mai degrabă spre „cristalin”, 
spre lumea anorganică, spre geometric şi matematic“. 
Liniile drepte şi aspre, formele „„moarte” şi cristalizate ale 
abstractiei sunt singurele capabile să transcendă realul, 
incertitudinea existenței resimțită ca amenințare. 
Abstractia văzută ca o căutare a legilor absolute, ca o 
matematică, trimite spre romantism şi spre Novalis care 
credea că matematica este cea mai înaltă formă a artei, că 


© W, Worringer, Abstraction et Einfuhlung, L'esprit et les 
formes, Klincksieck, 1978, p. 50-54. 

wya 


„Viața zeilor este o matematică” şi că „pura matematică 
este religie”®’, 

Concepția lui W. Worringer asupra abstractiei poate 
fi asemănată cu cea a lui Mondrian, pentru că neo- 
plasticismul, „noua imagine a lumii”, „noua împlinire a 
formei” îi dă acestuia din urmă puterea de a se „ridica 
deasupra contingentului şi de a se menţine în esențial”. În 
arta sa, pictorul olandez a „atins o expresie universală 
care coincide cu esența picturii”. 

Dar dacă am încerca să facem o comparaţie între 
abstractia lui W. Kandinsky şi concepţia despre abstracţie 
a lui Worringer, am ajunge la concluzia că cele două 
modalităţi sunt, dacă nu opuse, cel puţin diferite. La fel ca 
şi W. Worringer, W. Kandinsky vede o foarte mare 
diferenţă între arta Orientului şi cea a Occidentului şi 
exprimă aceste idei în numărul 4 al revistei Apollon, 
vorbind despre expoziţia Arta Orientului. Arta orientală 
poate să aducă în lumină câteva trăsături ale operelor 
occidentale deoarece, în ciuda diversităţii, arta Orientului 
are totuşi o dominantă, o „notă interioară comună tuturor 
lucrărilor. Occidentul, dimpotrivă, s-a îndepărtat de 
interior spre exterior”. W. Kandinsky aduce în Occident, 
prin apartenența sa la o cultură estică, tendinţa spre 
interioritate. El face o sinteză, deoarece arta sa abstractă 
nu este lipsită de viaţă, nu este o formă moartă. 
Realizează concilierea între  Einfiihlung şi Abstraktion. 


68 Novalis, Oeuvres complète, Gallimard, 1975, t.II, p. 383. 
© Dora Vallier, L'art abstrait, Hachette literature, 1980, pp. 
118-120. 
N Apollon, ianuarie 1909, Nr. 4, pp. 30-31 , citat de Valentin 
Marcadé în Le renouveau de l’art pictural russe, Ed. L’Age 
d’ Homme, 1971, p. 150. 

Pictorul rus a cunoscut teoria despre Finfiihlung a lui Th. 
Lipps, iar propria sa teorie despre artă poate sa-şi aibă aici 
originea. Pentru Th. Lipps: 


„toată plăcerea estetică este plăcere 
obiectivată a sinelui. Valoarea unei linii, a unei 
forme are, pentru noi, valoarea vieții pe care 
acestea o înglobează. Ele nu-şi datorează 
frumuseţea decât sentimentului vital. (...) Liniile şi 
formele pot exprima bucuria, durerea, melancolia 
(...) sau pot fi traversate de interioritatea gândirii, 
a obsesiei, a meditatiei (...) este o privire în 
îndepărtarea foarte vastă, mai exact o privire în 
profunzimea a ceea ce este specific sufletului şi 


spiritului”. 


Pentru W. Kandinsky frumosul este ceea ce provine 
dintr-o necesitate interioară a spiritului, frumosul este 
ceea ce este frumos interior. El inversează conceptul de 
Einfiihlung al lui W. Worringer, restrâns doar la domeniul 
realismului clasic, şi fondează pe el pictura abstractă”. 


7 Th. Lipps, Aesthetik. Psychologie des Schönen und der 
Kunst, citat de Dora Vallier în prefața la W. Worringer, 
Abstraction et Einfuhlung, L’esprit et les formes, Klincksieck, 
1978, p. 28. 
7 Dora Vallier, prefața la W. Worringer, Abstraction et 
Einfuhlung, L’esprit et les formes, Klincksieck, 1978, p. 28. 

$4. „Descoperirea lui Kandinsky” 


În analiza făcută artei lui W. Kandinsky, Michel 
Henry consideră că pictura abstractă include posibilitatea 
de a ne conduce „la sursa oricărei picturi”, „la originea sa 
— nu la originea istorică pierdută în noapte, ci la 
fundamentul mereu prezent şi mereu activ, la sursa eternă 
a oricărei creaţii”. Arta este „o cunoaştere veritabilă, 
"metafizică", susceptibilä de a trece dincolo de aparențele 
exterioare ale fenomenelor pentru a ne livra esentele 
intime””. Pictura îndeplineşte revelaţia ultimă. Filosoful 
francez porneşte, în analiza sa, de la două concepte 
fundamentale pentru autorul Spiritualului în artă, 
interioritatea si  exterioritatea'*.  Exterioritatea este 
manifestarea, vizibilitatea, lumea. Interioritatea, care i se 
opune, are un cu totul alt mod de a se da, „mai vechi, mai 
radical”. Interioritatea nu se va arăta niciodată în modul în 
care ceva este în faţa noastră şi poate fi văzut. Ea este 
„invizibilă” şi „nu se lasă niciodată văzută într-o lume şi 


7 Michel Henry, Voir l'invisible, sur Kandinsky, Ed. François 
Bourin, Paris, 1988, pp. 12-18. 

74 În comentariul ultimelor opere ale lui Kandinsky, în cartea 
Jelenei Hahl-Fontaine, Michel Henry consideră că dualitatea 
interioritate-exterioritate reprezintă un demers fenomenologic. 
Cercetările fenomenologice originare, ale lui E. Husserl şi M. 
Heidegger, au loc cam în aceeaşi perioadă. Cei doi filosofi îşi 
fondează cercetarea pe fenomenul percepţiei, pe fenomenul 
lumii. Fenomenul este ceea ce se arată, ceea ce vine la lumină, 
vizibilul. 

nici în maniera unei lumi”. Interioritatea se percepe în 


modul în care se percepe viaţa: 


„Viaţa se simte şi se experimentează pe sine în 
mod imediat în aşa fel încât ea coincide cu sine în 
fiecare punct al fiinţei sale şi, scufundată în 
întregime în sine şi epuizându-se în acest sentiment 


de sine, se împlineşte ca un pathos 


W. Kandinsky, Miscare I, 1935 


defineşte natura 


5575 


Putem 
interpreta opera 
lui Kandinsky din 
punct de vedere 

fenomenologic, 
dar fenomenul 
care se arată pe 
pânzele sale nu 
este vizibilul. El 


este revelatia 
unei lumi 
esenţiale şi 


anterioare, lumea 
vieţii care se 
împlineşte în noi, 
care este o viață 
invizibilă şi care 


noastră veritabilă, spiritul nostru. Arta nu mai 
reprezintă lumea vizibilă ci invizibilul. Ea vizează esenţa 
ultimă a lucrurilor şi se raportează la viaţă. Mijloacele 


75 Michel Henry, Voir l'invisible, sur Kandinsky, Ed. François 


Bourin, Paris, 1988, pp. 12-18. 

pentru a ajunge aici sunt elementele picturale, formele şi 
culorile. Aparent sunt „lucruri” vizibile, dar descoperirea 
lui Kandinsky, după părerea lui M. Henry, este că aceste 
culori şi aceste forme care determină vizibilitatea unui 
tablou sunt totuşi invizibile: „aceasta este intuiţia abisală, 
deconcertantă a lui Kandinsky”. 

În analiza pe care pictorul o face elementelor 
picturale, culori şi forme, se poate vedea întotdeauna 
dualitatea exterior — interior, vizibil — invizibil. 
Exterioritatea culorii este o zonă de lumină asupra căreia 
glisează privirea ca asupra unui lucru. Dar culoarea nu 
este un lucru, ea este, ca şi durerea sau frigul, o senzație, 
„O modalitate a sufletului nostru” (R. Descartes). Ființa 
veritabilă a culorii este o impresie a invizibilului. A picta 
o culoare înseamnă a picta această impresie. Astfel, roşul 
este impresia vieții, albastrul impresia păcii şi a unei 
îndepărtări treptate, galbenul este o agresiune care 
amenință şi vine spre noi. Sentimentul culorilor nu este 
legat de o individualitate restrânsă. El este „esența, carnea 
senzorială” a culorii care ea însăşi este impresie, fragment 
al subiectivitätii noastre trăite. Ceea ce noi vedem este 
„proiecția exterioară, mundană, ,noematicä’ a acestei 
culori impresionale, subiective, patetice, care-şi are 
lăcaşul în viaţa noastră invizibilă”. 

Forma este de asemenea o dualitate: exterioară — 
desenul, conturul pe care îl putem urmări pe hârtie sau pe 
pânză; interioară — forța care este în realitate această 


7 Michel Henry, Le mystère des dernières oeuvres, dans 
Kandinsky, de Jelena Hahl-Fontaine, Marc Volkar Editeur, 
1993, p. 375. 
77 Michel Henry, Le mystère des dernières oeuvres, Ibidem, p. 
377. 

formă, forţă care „locuieşte viaţa noastră, care este 
A E s 7 i Ss 
mişcarea acesteia, pulsul, dorința’. Combinatiile 


formelor nu sunt decât traducerea acestor forte, expresia 
emotiei spiritului nostru: punctul este forma cea mai 


simplă, este „deja o forță concentrică refuzând spaţiul, 
5579 


revenind asupra ei însăşi, invulnerabilă 


W. Kandinsky, Forme capricioase, 1937 


Reductia fenomenologicä husserliană este, după M. 
Henry, şi reductia implicată în percepția culorilor şi a 
formelor receptate în picturalitatea lor pură, în ele însele, 
prin ele însele, în afara ansamblului semnificaţiilor 
obiective şi de utilitate care compun universul exterior. 
Reductia husserliană care pune între paranteze ansamblul 
semnificaţiilor, „transcendentul”, lumea ordinară, vizând 
să găsească ceea ce, din această lume, ne este în mod real 
dat, pare a fi şi sarcina picturii, a face simţite apariţiile 


78 Ibidem. 
” Ibidem. 

sensibile ale culorilor. Eliminarea obiectului şi a 
figurativului din arta abstractă readuce pictura la 
elementele sale proprii. Experienţa pură a culorii şi a 
formei nu are altă vizare intentionalä decât pe ea însăşi. 
Culorile şi formele artei abstracte nu trimit la nimic, nimic 
din această lume nu le poate fi atribuit. 

Nu vom vedea nimic în pânzele abstracte atâta timp 
cât vom încerca să le descoperim arta cu ajutorul 
cunoştinţelor obiective, ştiinţifice. Pentru a ajunge la 
esența ascunsă a lucrurilor trebuie să se renunţe la 
„lumina” rationalitätii. În Victorie asupra soarelui (opera 
lui M. Matiuchin cu decorurile lui K. Malevich), această 
lumină a rationalitätii trebuia să fie înfrântă pentru a 
ajunge la o cunoaştere mai profundă, la viaţa invizibilă. În 
această esenţă a vieţii culorile şi formele îşi găsesc esenţa 
proprie. Ele sunt în mod originar „impresie şi formă, 
pathos şi dinamism”. În pânzele lui Kandinsky nu se 
găseşte nici un arhetip vizibil, nu se vede nimic, deoarece 
„esenţialul nu poate fi niciodată văzut. El nu poate fi 
decât experimentat în noi (...) În timp ce privim, o altă 
revelaţie se naşte în noi”. Această impresie nouă, 
această forță a culorilor lui W. Kandinsky, „debarasate de 
orice relație cu claritatea unei lumi, cu inteligibilitatea 
unui sens”, trimit la Noapte, la „sonoritate interioară”, la 
„tonalitate”, la „vibrația sufletului nostru”tl. Trebuie 
abandonată gândirea omului de ştiinţă pentru a putea 
cunoaşte misterul. „Arta ocroteşte misterul şi nu are alt 


80 Michel Henry, Le mystère des dernières oeuvres, Ibidem, p. 
380. 
ST Ibidem. 

scop decât a ne conduce spre el ca spre ceea ce este 


singurul important: la esenţa vieţii noastre invizibile”*?. 


W. Kandinsky, Compoziţie, 1940 


Dacă toată pictura are acest scop, atunci ajungem la 
concluzia că „toată pictura este abstractă”. Întreaga 
pictură este făcută din culori şi forme, dar „scopul său nu 
este niciodată vizibilul”*, ci dezväluirea temei adevärate, 
misterului vieţii. Mijloacele acestei revelații sunt culorile 
şi formele pure, iar substanţa lor sunt fragmentele vieții, 
ale dinamismului său exaltat”*5. 

Această dualitate interior — exterior nu caracterizează 
doar elementele picturale. Ea priveşte şi lucrurile lumii, 
întregul univers. Peste tot există un aspect exterior care se 


5 Ibidem. 
5 Ibidem. 
5 Ibidem. 
5 Ibidem. 

oferă privirii noastre, dar şi o latură interioară care 
„pătrunde în viaţa nocturnă a sufletului nostru, acolo 
găsindu-şi rezonanţa, sonoritatea interioară, tonalitatea”. 
În acest fel „tot universul se aseamănă unei picturi 
abstracte”*”. 

Toate lucrurile care ne înconjoară, cu formele, 
culorile, aspectul lor exterior, trezesc în noi senzaţii, 
emoţii şi sentimente. În acest context înțelegem concepţia 


lui Kandinsky după care 


„pictorul trebuie să asculte sunetul lumii 
pentru că el rezonează şi nimic nu e mut. Urechea 
trebuie să asculte acel lucru de care ea are nevoie. 
Şi ceea ce ea are nevoie este frumosul şi adevărul. 
De aceea nu există o frumuseţe şi un adevăr unic. 


Sunt atâtea câte suflete sunt”'s8. 


Dar influența aceasta pe care o au asupra noastră 
lucrurile care ne înconjoară ne rămâne de cele mai multe 
ori necunoscută. Diferenţa între obiectele naturale sau 
peisajele reale şi tablourile abstracte este că operele de 
artă ne obligă să remarcăm, ne fac conştienţi de puterea 
pe care formele şi culorile le au in influențarea noastră. În 
univers, în lumea naturală ne găsim adesea ca în mijlocul 
unei picturi abstracte, dar ceea ce ne împiedică să 
percepem lucrurile în felul acesta este semnificaţia, sensul 
heideggerian pe care îl aplicăm fiecărui obiect chiar din 


5 Jbidem. 

37 Ibidem. 

ci Kandinsky, Scrisoare către Gabrielle Miinter, citată de J. 
Hahl-Fontaine, Kandinsky, Marc Volkar Editeur, 1993, p. 174. 

momentul perceperii lui. Aceste ne împiedică să vedem în 
jurul nostru doar forme şi culori în sine. Totuşi, linii şi 
curbe, unghiuri drepte, obtuze, ascuţite, culori care ar 
putea să ne provoace adesea stări de pace, de linişte, de 
mânie sau de spaimă, se găsesc mereu în jurul nostru. Nu 
le vedem însă niciodată ca linii, culori, curbe sau unghiuri 
în sine, din cauza apartenenţei lor la un obiect al cărui 
sens, al ciirui înţeles ne este deja cunoscut. Nu vom vedea 
mai întâi culoarea (verde, a unui scaun, de exemplu), ca 
pe o culoare în sine. Ea va rămâne mereu culoarea 
scaunului. 


W. Kandinsky, Compoziţie, 
1944 


Pentru a percepe şi a resimti influența lumii 
înconjurătoare ar trebui să privim orice lucru ca şi cum l- 
am vedea pentru prima oară, fără a aplica obiectelor 
sensul, raţiunea lor de a fi. Am putea atunci descoperi 
universul doar ca linii, forme şi culori. Nu am mai 

remarca semnificația obiectelor ci aparența lor 
„impresională”. Ne-am afla în fața lumii ca în fața unei 
pânze abstracte, pentru că în fața unei picturi abstracte nu 
este nimic de văzut, nimic de recunoscut: doar culorile şi 
formele care acționează asupra spiritului nostru. 

Sensul obiectelor este cel care ne împiedică să 
percepem tot universul ca pe o pictură abstractă, iar 
pictura abstractă este cea care renunță la orice sens pentru 
a nu recurge decât la sentimentul pur. Doar în faţa unei 
picturi abstracte recunoaștem că nu este nimic de 
recunoscut. În faţa unei abstracții nu putem decât simţi. 
Aceasta face diferenţa radicală între o operă de artă şi 
lucrurile care nu sunt aşa ceva: o operă de artă ne face 
conştienţi de emoţiile pe care culorile şi formele ni le 
provoacă. Din acest motiv Serge Fouchereau crede că 
Pătratul negru din opera suprematistă a lui Malevich nu 
are alt sens decât el însuşi. „Pătratul negru nu semnifică 
nimic. El este.” În ceea ce priveşte pânza Pätrat alb pe 
fond alb — care nu reprezintă o tensiune prin contrast, ci o 
tensiune interioară — nu trebuie interpretată ca o meditație 
asupra vieții sau a cotidianului. Este vorba de 
„contemplarea senzatiei însăşi”. 

Suprematismul desemnează o nouă cosmogonie non- 
figurativă şi o realitate suprasensibilă. El este senzaţie 
pură, „senzaţie cosmică, ritmul emoție”, mişcarea. În 
această privinţă K. Malevich scria în O lume fără obiect, 
din 1922, că „suprematismul a arătat că reprezentarea 
mişcării se află la originea a tot (ce există). Astfel tot ce 
este înțeles ca materialitate şi suprafaţă este de fapt 


#® Simmen, K. Kohlhoff, Kazimir Malévitch, Sa vie et son 
oeuvre, Ed. Konemann, 2000, p.62. 
” Ibidem, p. 45. 

mişcare care rezultă din senzaţie”. W. Kandinsky era de 
părere că 


„opera de artă veritabilă se naşte din „artist? — 
creație misterioasă, enigmatică, mistică. Ea se 
detaşează de el şi capătă o viaţă autonomă, devine 
o personalitate, un subiect independent, animat de 
un suflu spiritual, un subiect animat de o existenţă 
reală, o fiinţă. Ea nu este un fenomen întâmplător 
care apare indiferent aici sau acolo, în lumea 
spirituală. Ca orice fiinţă vie, ea este înzestrată cu 
putere activă, forţa sa creatoare nu se epuizează. 
Ea trăieşte, acţionează, participă la crearea 
atmosferei spirituale”. 


Astfel, opera, născută din sentiment, din senzație şi 
din viaţă, îşi începe, după ce a fost terminată, o existenţă 
eliberată de cea a artistului care a creat-o. 


§5. Arta — imitare a ordinii universale, a formelor 
absolute la P. Mondrian 


În scrierile lui P. Mondrian se întâlneşte adesea, ca un 
laitmotiv, cuvântul denaturalizare. Cum ar trebui să-l 
înţelegem? Pictorul olandez vede denaturalizarea ca pe o 
cale spre abstracție. Ideile lui W. Worringer ar putea să ne 
aducă unele clarificări în această privință. Dacă 
sentimentul apartenenţei la natură se găseşte, pentru 


°l W, Kandinsky, Du spirituel dans l’art, Denoel, 1989, p.179. 

Worringer, la originea artei figurative, dimpotrivă, frica 
de natură şi senzaţia de a nu-i aparţine, provoacă în om 
tendința de a se îndepărta şi de a cerceta o altă lume, 
nenaturală, supranaturală, transcendentă. 

Denaturalizarea lui P. Mondrian, necesară pentru a 
atinge abstractia, este de asemenea o respingere a lumii 
naturale şi o apropiere de esențe, de ideal, de absolut. 
Curentul artistic generat de P. Mondrian, Neoplasticism, 
creează o pictură care este un echivalent al naturii, fără 
însă a o reproduce. În această privință P. Mondrian credea 
că lucrurile ne dau totul dar reproducerea lor nu ne dă 
nimic. 


P. Mondrian, Vedere din P. Mondrian, Moară roşie 
Winterswijk, 1898-1899 la apus, 1908 


Această îndepărtare de natură este determinată la P. 
Mondrian de educația în religia protestantă şi de tentatia 
de a deveni preot. Ideile înrădăcinate în copilărie, după 
care natura, contingenta erau considerate ceva periculos, 
vor influenţa mentalitatea picturală a olandezului. Trebuie 
să iei distanţă de lumea sensibilă, să o consideri ca pe o 

lume iluzorie, o lume a aparentelor, pentru a putea avea 
acces la veritabila lume superioară, abstractă. „Aparenţa 
formelor naturale se schimbă, dar realitatea este 
imuabilă”*?. (Malevich vedea si el un antagonism între 
om şi natură). 

Având aceste convingeri, alegerea de a deveni pictor 
a pus pentru P. Mondrian câteva probleme de principiu. 
Idealul său era de a atinge lumea spirituală şi, deci, de a o 
respinge pe cea materială. Dar pictura este, înainte de 
toate, ceva ce ţine de materialitate, de concret (pânze, 
şasiu, culori). În plus, în epocă pictura era văzută, în 
general, ca o oglindă a naturii, o reproducere mai mult sau 
mai puţin exactă — dar totuşi o reproducere — a lumii 
materiale. Alegând arta, P. Mondrian trebuie să concilieze 
ideile sale de aspirație spre absolut cu principiile 
picturale. Estetica şi etica, frumosul şi binele trebuie să se 
alăture în tablourile sale. Dorinţa sa de tinereţe de a 
deveni preot îl determină să apropie arta (văzută ca o 
plăcere culpabilă) de spiritul calvinist, puritan. Pentru ca 
frumosul şi binele să fie una, artistul împinge forma spre 
„cea mai mare puritate posibilă”. Aşa se naşte abstractia. 

Ca urmare a acestor principii, nu mai uimeşte faptul 
că P. Mondrian susţine că 


„apariţia naturală, forma, culoarea naturală, 
ritmul natural, înseşi raporturile naturale, în cea 
mai mare parte, exprimă tragicul (...) Orice 
sentiment uman, orice dorință particulară, într-un 
cuvânt orice modalitate de ataşament, conduc la 


” France Farago, L'art, Ed. Armand Colin, Paris, 1998, p. 134. 

reprezentarea tragică şi fac imposibilă puritatea 
plastică a liniştii”. 


Esoterismul, cât şi scrierile anumitor filosofi neo- 
platonicieni care consideră natura ca o aparenţă iluzorie, 
în spatele căreia se ascunde adevărata realitate, îl vor 
atrage pe pictor. La fel şi doctrinele teosofice, care îi vor 
influenţa concepţiile şi îl vor conduce spre înţelegerea 
artei ca drum inițiatic. Teosofia susține că lumea fizică şi 
emotivă trebuie depăşite pentru a atinge lumea mentală. 


Piet Mondrian, Fermä la P. Mondrian, Copac roşu, 908 
Duivendrecht, 1916 


Văzută ca un mijloc de realizare al acestui ideal, 
pictura găseşte în reductia geometrică a cubismului 
soluția pentru a se îndepărta progresiv de realitatea 
fenomenală, şi rezolvă paradoxul de a face vizibil 
invizibilul, realitatea noumenală. Liniile şi culorile nu 
reprezintă obiecte, ele sunt o „reprezentare directă a 
spațiului”. 


% Mondrian citat de Dora Vallier, L'art abstrait, Hachette 

litérature, 1980, p. 90. 

” France Farago, L'art, Ed. Armand Colin, Paris, 1998, p. 134. 

În ceea ce priveşte strict evoluţia picturală, Dora 
Vallier crede că trei evenimente sunt decisive pentru arta 
lui P. Mondrian: ezitarea între a fi pictor şi a fi preot, 
influenţa teosofiei şi descoperirea cubismului. Din 
moment ce ia calea artei, drumul său spre abstracţie este 
conturat, fără ezitări sau întoarceri. Se îndepărtează din ce 
în ce mai mult de natural, încercând să găsească în artă 
universalul si absolutul din religia sa. Lumea aparentelor 
este refuzată pentru a atinge unirea cu Dumnezeu. 


P. Mon Măr rar P. Mondrian. Ore gri, 
1912 1912 


Arta sa cunoaşte diferite faze: neo-impresionism, 
poantilism, fauvism, expresionism, cubism; pleacă de la 
disoluția liniilor, de la construirea formelor cu ajutorul 
punctelor, de la abolirea perspectivei. Experienţa 
expresionismului şi, mai ales, cea a cubismului analitic 
vor fi decisive pentru destinul său artistic. Se observă un 
abandon progresiv al obiectului. Imaginea naturalistă este 
transformată, trecând prin deformările cubiste, într-o 
imagine care este un cod pictural de echivalente 
semiologice ale obiectului, echivalente cu funcţie 

autonomă. Totuşi obiectul rămâne referentul. Am putea 
vorbi de o „geometrizare mistică””. 

În această perioadă suprafaţa lucrării devine un câmp 
tensional datorită binarismului orizontal — vertical, care 
distruge reprezentarea obiectelor şi devine el însuşi un 
sistem de organizare a pânzei. Verticalele şi orizontalele 
se transformă în forte vii care deschid spaţiul. Curba, 
utilizată des în această perioadă artistică pentru 
distrugerea imaginii obiectului, este considerată de către 
pictorul olandez, o dreaptă „în putere”. Această concepţie 
o întâlnim şi la W. Kandinsky, pentru care linia era un 
punct în mişcare, iar curba, o dreaptă asupra căreia 
acţionează o forță. 

De fiecare dată, în această perioadă, operele lui P. 
Mondrian se constituie ca simplificări ale experienţelor 
picturale anterioare. Ca urmare a credinţei sale teosofice, 
P. Mondrian consideră arta ca pe „un vechi suflet care 
trebuie să trăiască într-un corp nou” şi care trebuie să se 
ridice de la particular la universal. Încearcă să refacă în 
arta sa unitatea între materie şi spirit. Arta devine pentru 
el o stare care depăşeşte normalitatea, care „cultivă 
elementul suprauman în om şi este, deci, un mijloc de 
evoluţie a umanităţii, la fel ca şi religia”%. 

Pictorul renunţă la orice ornament şi ajunge la o artă 
aproape „monahală”, în opoziție totală cu arta barocă. 

Spre sfârşitul vieţii, lucrările lui Mondrian seamănă 
între ele în aşa fel încât dau impresia că este vorba de 
aceeaşi lucrare reluată de mai multe ori. Diferă doar 
nuanțe abia perceptibile. „Viaţa nu este decât 


% M. Brion, Arta abstractă, Ed. Meridiane, 1972, p. 114. 
” Dora Vallier, L'art abstrait, Hachette literature, 1980, p. 110. 

aprofundarea continuă a aceluiaşi lucru”, a spus pictorul, 
Justificând asemănarea ultimelor lucrări. 


P. | Mondrian, P. Mondrian, Natură moartă cu vas 
Compoziţie 6, 1914 I, cubism, 1911 


Dupä Henry Maldiney, principiul artei abstracte este 
de „a elibera Universalul, transpunându-l în operă””. Arta 
lui P. Mondrian pare a fi cel mai bun exemplu, deoarece 
pictorul limitează la extrem mijloacele picturale, astfel 
încât, în faţa operelor lui, doar două reacţii să fie posibile: 
„deruta sau fascinaţia”%; reacţiile intermediare sunt 
excluse. Laconismul formelor găseşte în pânzele sale cea 
mai înaltă expresie plastică. 

Acest ascetism al mijloacelor picturale se justifică 
prin dorința de a atinge absolutul, divinul, care a fost 
adesea concepută în trecut sub formă de număr. După 
această concepție, ordinea universală este dată de 


” H, Maldiney, Ouvrir le Rien, L'art nu, Encre marine, 2000, 

p. 226. 

8 Dora Vallier, L'art abstrait, Hachette literature, 1980, p. 87. 

raporturi numerice, vizibile concret sub forma 
matematicii sau a geometriei. Dumnezeu este Forma 
Perfectă sau Raportul Perfect. 

Ne apropiem de divinitate în măsura în care reuşim să 
imităm această Formă Perfectă. Pe acest principiu se 
sprijină şi teoria pythagoreică. Prin „numerele sacre” şi 
„proporţia de aur” această teorie va influenţa platonismul, 
Evul Mediu şi chiar Renaşterea, unde structurile şi 
raporturile perfecte sunt ascunse în spatele figurativului. 


P. Mondrian, Compoziție cu P. Mondrian, 

culori pastelate, nr.3, 1917 Compoziție cu negru, 
albastru, roşu, galben 
si gri, 1920 


Această artă geometrico-aritmetică, structurată pe 
numerele sacre şi pe proporțiile atotputernice, încearcă 
Mondrian să o regăsească prin reprezentarea ordinii 
originare a universului. Arta sa este o artă a reprezentării 
raporturilor care se găsesc voalate în natură, a raporturilor 
şi proporțiilor care structurează într-o manieră invizibilă, 
vizibilul. A face vizibil principiul invizibil al lumii pare a 
fi sarcina picturii lui Mondrian. De aceea el consideră că 
arta nu trebuie să reprezinte raporturile ascunse în spatele 

formelor şi culorilor naturale, ci trebuie să reprezinte 
raporturile însele. Echilibrul existent în toate lucrurile se 
exprimă în pictura abstractă a olandezului. Trebuie să fii 
atent la raporturile de echilibru pentru a putea fi capabil să 
vezi unitatea lucrurilor naturale, ascunsă în mod normal. 
Regăsim această unitate deoarece ea este deja în 
conştiinţa noastră, care este o particularizare a conştiinţei 
universale, spune J.-C. Marcade. Este motivul pentru care 
în pictură trebuie exprimat universalul şi nu particularul. 
Universalul este divinul, în concepţia lui Mondrian. 
Contemplarea formelor geometrice duce la contemplarea 
divinității. 


P. Mondrian, Compoziție nr. P. Mondrian, Compozitie 
II, cu roșu si albastru, 1929 cu roșu, albastru, negru, 
galben si gri, 1921 


Pentru H.-G. Gadamer”, mimesis, imitatia în artă, nu 
se reduce doar la reproducerea lumii vizibile, a aparenţei 


” H.-G. Gadamer, Actualitatea frumosului, Ed. Polirom, 2000. 

lucrurilor. Mimesis este interpretat plecând tot de la 
doctrina lui Pythagora care considera că esenţa lucrurilor, 
a lumii vizibile, este numărul. A reproduce natura nu 
înseamnă întotdeauna a reproduce forma sa aparentă, ci a- 
i reproduce legile directoare, ordinea care o structurează. 
Neoplasticismul exprimă, cu ajutorul  opozitilor 
rectangulare, a liniilor drepte şi a non-culorilor, 
imuabilitatea, universalul, spiritualul. 

Mondrian recurge la rigoarea raţiunii pentru a-şi 
structura operele pe proporții perfecte, pe numere, pe 
forme geometrice. Dacă intuiţia este specifică lumii 
panteiste dominată de Finfiihlung şi de sentimentul co- 
apartenenţei la natură, raționalitatea structurează gândirea 
abstractă şi dirijează toate cercetările neo-plasticismului. 
Se dezvoltă în acest fel un contrast evident. Contrastul 
între artele fondate pe rațiune şi artele care pun accent mai 
ales pe sensibilitate. Din acest punct de vedere, în 
perioada contemporană se realizează o opoziție 
incontestabilă între arta minimalistä şi  abstractia 
informală. A minimaliza la extrem influenţa sensibilităţii 
personale a artistului asupra operei de artă, pentru a atinge 
perfecțiunea matematică şi geometrică, este scopul 
„minimalismului”. Mondrian pare a le fi precursor. 

Dacă pictura lui Mondrian se sprijină pe raționalitate, 
operele lui W. Kandinsky se găsesc la cealaltă extremă: 
sentimentul şi sensibilitatea sunt principiile esenţiale. 
Acordul între cele două modalităţi de exprimare poate fi 
văzut în lucrările lui K. Malevich, unde formele 
geometrice devin expresia sentimentului pur. Pictorul rus 
utilizează de asemenea pătrate şi dreptunghiuri, dar, 
folosind aceste forme, nu urmăreşte să atingă o 
perfecţiune matematică. „Deşertul”, „noaptea”, „vidul” 


12 


Invizibilul în arta abstractă a sec. al XX-lea 
(pomenite în scrierile sale), sugerate prin simplificarea 
extremă a elementelor pictate, trimit la sentimentul mistic 
al infinitului. 

Totuşi am putea vorbi de o mistică a geometrizării şi 
la pictorul olandez. P. Mondrian nu încearcă să atingă o 
frumuseţe exterioară generată de perfecțiunea formelor şi 
raporturilor. El nu se conformează doar unei scheme 
doctrinare a proporțiilor. Dimpotrivă, Frumuseţea rămâne 
pentru el o frumuseţe spirituală care nu se naşte din număr 
şi proporţie, ci îşi găseşte în acestea doar o modalitate de 
manifestare. Formele geometrice perfecte, numerele şi 
proporțiile nu sunt decât modalități de exprimare în 
sensibil a suprasensibilului. De aceea P. Mondrian are 
certitudinea de a fi ajuns la adevăr. 

Dacă pictorul lucrării Boogie Woogie nu căuta 
perfecțiunea şi armonia formală, ci divinul care se 
manifesta doar în această modalitate, am putea spune, 
alături de H. Maldiney, că arta lui P. Mondrian este un fel 
de epifanie. Ea devine „o chemare la deschidere”!%. 
Universalul se arată cu ajutorul culorilor pure care sunt 
„singurele a căror vedere ne dezvăluie, în întregime, 
esența”! Suprafața tabloului devine locul deschiderii 
spre alteritatea non-obiectuală. Modalitatea de a ajunge 
aici este de a reduce culorile naturale la culori pure în aşa 
fel încât culoarea să apară ca „unitatea suprafeței 
rectangulare”. Tabloul nu mai este transpunerea unui 


model natural, ci „o suprafaţă aşteptându-şi existenta” "0, 


100 H, Maldiney, Ouvrir le Rien, L’art nu, Encre marine, 2000, 
p. 226. 
101 Jbidem, p. 227. 
'% Ibidem, p. 232. 
73 


Codrina Laura Ioniță 


ea devine „suprafaţa creatoare” de care vorbeşte 
Malevich. 

Deoarece viaţa însăşi constituie nucleul unei lucrări 
de P. Mondrian, subiectivitatea, „simţirea” se află în 
centrul artei sale. Totuşi demersul său artistic este văzut 
ca o „năzuință ascetică de uitare a eu-lui”!%. Dacă 
subiectivitatea este esenţa operei, cum este atunci posibilă 
în acelaşi timp aspiraţia spre depăşirea eu-lui prin uitare? 
Meister Eckhart ne-ar putea da un răspuns. El afirmă că 
eu este Dumnezeu. 

Dacă subiectivitatea (ceea ce în filosofia medievală 
era numit eu) este intentionalitatea conştiinţei, iar 
intentionalitatea presupune existenta vieții 
(intentionalitatea este imposibilă în afara vieții deoarece 
viața este în noi, iar noi suntem în viață), si dacă facem, o 
dată cu M. Henry care îl urmează pe Meister Eckhart, 
echivalenta între viață şi Dumnezeu, atunci ajungem la 
ideea că drumul spre divinitate trece prin eu. „Eu-l” este 
calea spre Dumnezeu. Întelegem de ce opera lui Mondrian 
poate fi în acelaşi timp şi subiectivitate şi depăşirea 
subiectivitätii prin uitarea eu-lui. În „eu” şi prin „eu” se 
realizează unirea cu Dumnezeu. În acest fel poate fi 
văzută opera lui Mondrian ca o epifanie. 


'% Ibidem, p. 230. 

HI 


Arta ca aphairesis şi apophasis 


$1. Malevich sau „lumea fără obiect” 


Jean-Claude Marcade prezintă opera lui Malevich ca 
pe o renunțare treptată la figuratie, începînd cu lucrările 
influențate de „Pictorii Ambulanţi” (realismul rus, I. 
Shishkin, I. Repin, I. Kramskoi), pînă la abstractia 
radicală. Chiar dacă în epocă a fost percepută ca o 
mişcare de revoltă împotriva academismului, realismul 
rus rămâne totuşi legat de arta anterioară. Adevărata 
ruptură se va produce o dată cu apariția avangardei, care, 
în Rusia, nu se va îndepărta de arta tradiţională, de arta 
populară sau de cea a icoanei. Ceea ce neagă artiştii 
avangardişti este academismul, curentele artistice născute 
din tradiția renascentistă, legile perspectivei liniare şi, în 
general, principiile şi regulile de şcoală. Si pentru K. 
Malevich, ca şi pentru multi artişti din generaţia lui, 
momentul hotărâtor, cel în care renunță să mai redea 
aparențele naturale, este contactul cu arta icoanei şi cu 
imaginile populare ruse, cunoscute sub numele de lubok. 
Perspectiva inversă a icoanei devine un aliat pentru 

negarea perspectivei albertiene'%. Dar de unde se naşte 


această desprindere radicală de trecut? 


Lubok: Soarecii înmormântând pisica, 1760 


Concepţia modernităţii s-a constituit „în momentul 
în care a existat un dezacord între lume şi om, când omul 
s-a considerat pe el însuşi centrul lumii şi Universului” 105, 
Marcadé ne aminteşte că Berdiaev denunţă hibridul 
creştino-păgân al Renaşterii ca pe o pierdere a „nucleului 
ontologic al vieţii”. O părere asemănătoare avea şi P. 
Florenski atunci când considera că, îndepărtându-se de 
arta Evului Mediu pentru Occident şi de cea a Bizanțului 
pentru Rusia, omul a pierdut „orice elan (pathos)’. 
Iluzionismul este specific subiectivismului omului 
modern; dimpotrivă, „nimic nu este mai îndepărtat de 


14 J.-C. Marcadé în L ’Avant-garde russe, Ed. Flamarion, Paris, 
1995, p. 12. 
105 Jbidem, p. 8. 

intenția gândirii omului medieval decât faptul de a crea 
simulacre ale vieţii în mijlocul nostru”19%. 

Nu putem spune că artiştii avangardei resping 
modernitatea pentru a se îndrepta spre arta medievală. 
Totuşi, există unele afinități. Nu ne gândim aici decât la 
cei câţiva artişti luaţi în discuţie în această lucrare. Există 
mulți artişti în Avangardă a căror gândire sfidează orice 
dimensiune spirituală a artei. Nu ne vom referi la ei, ci ne 
vom mulţumi să constatăm că pictorul secolului al XX-lea 
nu mai copiază natura. Imitarea lumii materiale nu mai 
este un scop al artei, iar renunțarea la imitarea naturii 
atrage după sine renunţarea la regulile şi legile picturale 
după care spaţiul natural, cu trei dimensiuni, este transpus 
pe suprafaţa plană a tabloului cu două dimensiuni. Este 
vorba de abandonarea perspectivei lineare, descoperite în 
Renaştere, şi înlocuirea ei cu modalităţi de sugerare a unui 
spaţiu multidimensional. Tabloul nu mai este reflectarea, 
reprezentarea, reproducerea creației divine (a lumii 
exterioare) prin magia iluzionismului artistic. De acum 
înainte mimesis-ul nu va mai fi legea directoare pentru 
artişti. Malevich, în acord cu artiştii avangardei, consideră 
că noutatea în artă nu înseamnă să reprezinti muncitori 
sau scene denuntând viciile societăţii, ci să oferi o nouă 
viziune a lumii sau a spaţiului. 

Spre această nouă viziune a lumii se îndreaptă 
cercetările artiştilor ruşi. Ei sunt în mare măsură 
influenţaţi de avangarda europeană, dar găsesc totuşi 
modalități specifice de expresie, valorizând bogăţia 
creaţiei autohtone. O nouă artă se dezvoltă în spaţiul estic, 
în opoziție cu mişcările rationaliste din vest. W. 


1% J.-C. Marcadé, Ibidem, p. 14. 

Kandinsky a remarcat această diferenţă prin înclinația 
spre interioritate, în Răsărit, sau spre exterioritate, în 
Apus. 

Tendinţa de a se îndepărta de exterioritate, de 
raționalitate şi de logica îngustă pentru de a se apropia de 
o cunoaştere mai profundă prin intuiție îl determină pe J.- 
C. Marcade să susțină că „toată gândirea şi practica 
creatoare a novatorilor ruşi vizează o depăşire, un dincolo 
al gândirii”!%. Acestă opoziţie ar putea fi observată si 
între suprematism, pe de o parte, şi tendinţele Bauhaus- 
ului şi ale constructivismului, de cealaltă parte. La 
încercarea de a rămâne în Germania, K. Malevich 
primeşte un răspuns negativ din partea artiştilor de la 
Bauhaus, aceştia reproşându-i pictorului rus romantismul. 
Arta sa, reclamându-se de la senzația pură, este 
incompatibilă cu voința de a reuni arta cu tehnica!%. 
Această dimensiune profund spirituală a artei sale se 
justifică încă de la origini, deoarece icoana şi lubok-ul, 
artă populară rusă, sunt în mod incontestabil extrem de 
importante pentru drumul artistic al lui K. Malevich. În 
Autobiografie mărturiseşte impresia foarte puternică pe 
care icoanele au avut-o asupra lui: 


„Ele mă făceau să simt ceva familiar şi admirabil 
(...) Percepeam o anumită legătură între arta 
țărănească şi arta icoanelor: arta icoanelor este forma 
superioară a artei ţărăneşti. Descopăr în această artă 
toate laturile spirituale ale perioadei ţărăneşti. Înţeleg 
țăranii prin icoană. Le percep feţele nu ca pe cele de 


197 J.-C. Marcadé, Ibidem, p. 14. 
1% Simmen, K. Kohlhoff, Kazimir Malévitch, Sa vie et son 
oeuvre, Ed. Konemann, 2000, p.70. 

sfinți ci ca pe cele ale oamenilor simpli. 
(...)Cunoaşterea artei icoanelor m-a convins că nu era 
vorba de învăţarea anatomiei şi a perspectivei, ci de 
intuiţia artei şi a realismului artistic” 0”. 


H. Matisse, după ce a văzut icoanele ruseşti la 
Moscova în 1911, va scrie că „este o artă în totalitate 
populară”, unde se găseşte „sursa primă a cercetărilor 
artistice; Artistul contemporan trebuie să-şi caute 
inspirația în aceşti primitivi”. Va mărturisi apoi că 
revelaţia i-a venit din Orient. „Prea târziu această artă m-a 
atins şi am înţeles pictura bizantină în faţa icoanelor de la 
Moscova”! 0. 

Expoziția intitulată Coada de măgar, organizată la 
Moscova de artiştii care încercau să schimbe radical 
concepția academistă asupra artei, prezintă spectatorilor 
icoane şi picturi populare, sugerând, într-o oarecare 
măsură, calea ce trebuie urmată pentru o îndepărtare 
veritabilă de concepția perspectivistă. Luând drept sursă 
de inspiraţie aceste manifestări ale artei populare, artişti 
ca M. Larionov sau N. Gonciarova vor introduce în 
lucrări litere imprimate şi cifre, nu pentru a-şi „manifesta 
brutal sentimentele”, ci pentru a obţine efecte artistice cu 
funcții picturale. Scriitura de mână este prezentă atât pe 
icoane cât şi pe imaginile populare xilografiate (lubok). 
Deformarea intenționată,  disproportia, ignorarea 
perspectivei sunt elemente preluate din arta naivă, 


10 Autobiografie, (1933), în Malévitch: Actes des Colloque 
international tinut la Centrul G. Pompidou în 1978, Ed. L’Age 
d’Homme, 1979, p 161-162. 
119 Matisse, citat de J.-C. Marcadé în L'’Avant-garde russe, Ed. 
Flamarion, Paris, 1995, p14. 

primitivă şi din desenele copiilor. P. Florenski dă exemplu 
desenele copiilor pentru  non-perspectiva opusă 
perspectivei liniare renascentiste: „gândirea copiilor nu 


este o gândire deficitară, ci un tip particular de gândire 
»111 


care poate să aibă în plus toate gradele de perfecţiune 


Lubok: Vânător si 


Farnos Nas vrea să taie barba câini care vânează 
Roșu, 1760, unui bătrân un urs, 1760, 
Gravură pe lemn pravoslavnic, gravură pe lemn 
colorată 1770, gravură pe colorată 

lemn 


V. Marcadé crede că această creație populară 1-a 
fascinat pe artiştii avangardei ruse prin: 


„bogăţia, originalitatea, diversitatea şi 
farmecul naiv al tesäturilor fmpestritate, al 
veşmintelor brodate, bonetelor, obiectelor din 
lemn, ustensilelor, veselei, ancadramentelor 
sculptate la exteriorul ferestrelor...Cel mai mic 


111 . ui ; E F 
P. Florenski, La perspective inversée suivi de l’iconostase, 


Lausane, Ed. L'Age d’ Homme, 1992, p. 84, citat de J. C. 
Marcadé, Ibidem, p. 31. 

obiect era lucrat cu atâta invenţie încât întreg 
cadrul vieţii se găsea transfigurat de curcubeul 
irizat al geniului popular”!?. 


Ea subliniază că întoarcerea la tradiţia colectivă şi 
descoperirea artei populare au marcat pentru totdeauna pe 
K. Malevich şi pe W. Kandinsky. 


$2. Împotriva imitatiei, realismului si 
angajamentului politic în artă 


Chiar dacă a fost angajat la început în mişcarea 
revoluţionară din ţara sa, K. Malevich nu va adera până la 
urmă la concepţia care se impune din ce în ce mai mult în 
Rusia de după octombrie 1917. Opinia că arta trebuie să 
aibă un caracter apolitic a fost exprimată încă din 1914, în 
Prima revistă a futuriştilor ruşi, unde K. Malevich susţine 
că: 


„a vorbi de caracterul democratic în artă nu este 
cu nimic mai inteligent decât a cere deductii 
democratice unui dreptunghi, şi a expune sub drapelul 
artei ideile masei muncitoare este la fel de neconceput 
ca pentru un triunghi de a concepe o formă pătrată!!5. 


112 | ; l 
V. Marcadé, Le renouveau de l’art russe picturale, 


Lausanne, L’Age d'Homme, 1971, citat de J.-C. Marcadé în 
L’Avant-garde russe, Ed. Flamarion, Paris, 1995, p. 35. 
K, Malevich, citat de J.-C. Marcadé în L 'Avant-garde russe, 
Ed. Flamarion, Paris, 1995, p. 6. 

În opoziţie cu artiştii revoluționari de după 1917, care 
reprezintă evenimentialul, descriu moduri de viaţă şi ceea 
ce este deja creat, K. Malevich crede în posibilitatea 
artistului de a fi el însuşi creatorul acestor moduri de 
viaţă, în posibilitatea de a crea ceva cu desăvârşire nou 
care să nu fie o imitație. Poezia, muzica, teatrul, pictura 
rusă şi-au revendicat libertatea totală şi s-au declarat 
poezie, muzică, teatru, pictură care nu se mai supun decât 
legilor lor interne, intrinseci, autonome!!?. Avangarda 
rusă se constituie ca o mişcare împotriva 
conservatorismului tradiţional. Ea nu vrea să mai imite 
natura, reflectând-o, sau să ilustreze idei sau modele de 
viaţă; ea trebuie să facă o artă situată „în inima vieţii şi a 
lumii”, o artă creatoare, nu o artă a repetiţiei!!?. Imitarea 
naturii nu se face pentru a o copia ci pentru a-i regăsi 
ritmurile esenţiale şi sistemul de organizare. 


$3. Aphairesis - De la reprezentarea obiectului 
spre „lumea fără obiect” 


Am putea vedea în opera lui K. Malevich o „tabula 
rasa” picturală". După ce a trecut prin diferite etape de 
renunțare succesive la figurativ, arta lui K. Malevich 
ajunge la o transformare totală: „m-am transfigurat în zero 
al formei şi am mers dincolo de zero spre creaţie, adică 


114 J. C, Marcadé, Ibidem, p. 6. 
13 Olga Rozanova, 1913, citat de J. C. Marcadé, Ibidem, p. 6. 
16 France Farago, L'art, Armand Colin, Paris, 1998, pp. 146- 
149. 

spre suprematism, spre noul realism pictural, spre creația 
non-figurativă”. Este vorba de depăşirea lumii exterioare 
printr-o negatie succesivă, spre un absolut abisal, anterior 
oricărei manifestări, deci informal. 

Abstractia lui Malevich poate fi concepută ca o 
metodă picturală de aphairesis şi apophasis. Aphairesis, 
proces de abstractizare progresivă, şi apophasis, „linişte 
ce însoţeşte exercițiul contemplatiei zero-ului formei”, 
sunt etape pe care le putem descoperi în demersul pictural 
al lui K. Malevich. Dacă în metoda aphairesis-ului , 
văzută ca operaţie intelectuală de abstractizare, mod de 
cunoaştere, ridicare spre incorporal şi inteligibil, se pot 
distinge două aspecte, unul negativ şi altul pozitiv, şi în 
opera pictorului rus putem vedea o renunțare progresivă la 
formele sensibile, la elementele materialiste. Scopul 
acestei eliberări progresive este intuiţia unei realităţi 
originare. Putem urmări această renunțare treptată, această 
depăşire a formei, în întreaga operă a lui K. Malevich, de 
la neo-primitivism, cezannism şi cubism, până la 
suprematism. 

În 1870 tinerii care s-au revoltat împotriva 
învățământului academic, îngheţat în concepţiile sale 
stricte, inițiază „Campania Expozitiilor Ambulante” 
„Peredvijniki” şi, timp de patruzeci de ani, expoziții 
anuale itinerante se vor organiza în toată Rusia. La 
douăzeci de ani K. Malevich este influenţat de aceşti 
pictori ai realismului rus. Este entuziasmat de lucrările lor 
după care face copii. Pericolul de care este ameninţată 
însă noua mişcare artistică este de a deveni un nou 
academism. Aceasta face ca în 1898 „Lumea artei” să se 
constituie ca o reacţie împotriva acestor Ambulanti. 

Pictura realistă rusă şi pictura bizantină a icoanelor, 
văzută ca o artă a transfigurării, o metamorfoză a realităţii 
spre formele ideale, îl vor marca însă pe K. Malevich 
pentru totdeauna. Am mai amintit rolul hotărâtor al 
icoanei în arta pictorului rus. Artistul îi subliniază 
importanța în Autobiografie, unde icoana este 
caracterizată ca un adevăr anti-anatomic, în afara 
perspectivei aeriene şi liniare. 


K. Malevitch, Copac înflorit, 1904 


Arta populară, icoanele şi operele avangardei 
europene expuse în Rusia la începutul secolului al XX-lea 
îl determină pe Malevich să renunțe la reproducerea 
naturii şi să se îndrepte mai întâi spre impresionism 
(Femeia cu ziarul, Copac înflorit, 1904) şi simbolism, 
apoi spre neo-primitivism. Sub influența acestei noi 
viziuni, el începe să considere tablourile lui I. Shishkin ca 
pe o îndepărtare de artă, pentru că nu prezintă nici 
„transfigurare”, nici adevăr devenit imagine. 

Marii colecționari ai Moscovei, S. Shtshukin şi I. 
Morozov aduc din Franţa multe lucrări impresioniste, 
fauviste şi simboliste, si le fac cunoscute deschizându-şi 
porțile pentru toată lumea. Cu această ocazie vede 
Malevich tablourile lui C. Monet. 

În Noul sistem al artei el susţine că „Monet se 
concentra exclusiv pe punerea în valoare a picturii, aşa 
cum apărea ea pe pereții unei catedrale”. Impresia lăsată 
de aceste opere îl fac să exclame „nu este totuşi decât 
culoare”. Malevich prezintă astfel momentul în care 
începe să picteze sub influenţa luminii: 


„În faţa mea, printre copaci, era o casă proaspăt 
văruită în alb. Era o zi însorită. Cerul era albastru 
cobalt. O parte a casei era în umbră, cealaltă strălucea 
în soare. Pentru prima dată iau drept veridice 
puternica refracție a cerului albastru, puritatea şi 
transparenţa tonurilor. Din această clipă am început să 
pictez în culori vii şi luminoase. Din această clipă am 
devenit impresionist”!7. 


În tablourile impresioniste K. Malevich dă mai multă 
importanţă culorii decât luminii. Peisaj cu casă galbenă 
(1906-1907) este aproape abstract. O casa poate fi 
întrevăzută printre linii verticale, violet deschis, sugerând 
arbori. Nu este decât o „vibraţie colorată”!1$. Între anii 
1906-1907 preocupările artistului se îndreaptă cu 
precădere spre culoare, materialitatea tabloului, relief şi 
structură. 


117 Jeannot Sommen si Kolja Kohlhoff, Kazimir Malévitch, sa 


vie et son oeuvre, Ed. Könemann, 2000, p. 19. 
118 Ibidem, p. 16. 

Simbolismul a influenţat opere ca Repaus. Societate 
în plină formă (1908) sau Studiu pentru frescä (1907). În 
prima lucrare personajele nu au nici un raport unele cu 
altele. Doar albul veşmintelor le uneşte. Impresia de 
decorativism este accentuată de absenţa umbrelor şi a 
profunzimii. Studiu pentru frescă este un autoportret unde 
culorile şi compoziţia sunt tratate într-o manieră 
simbolistă. Chipul pictorului ocupă prim-planul şi este 
reprezentat ca şi chipul Mântuitorului, venind să salveze 
personajele în derută din fundal. Fixitatea privirii, axa 
centrală şi frontalitatea autoportretelor din această 
perioadă evocă modelul icoanei din Abgar a bisericii de 
Răsărit — Acheiropoiete — Salvatorul, cea nefăcută de 
mână omenească. Personajele aureolate din fundal, 
privirea plină de forţă a chipului şi spaţiul liber din spatele 
autoportretului amintesc de asemenea de arta icoanei. 
Îndepărtarea de modelul mimetic duce spre o experienţă a 
proximităţii, a alterităţii, a „complet diferitului”. 


e SO EU A 2 Pa 
K. | Malevich, Baigneur, K. Malevich, Lustruitorii 
1911 (cezanno-fauvism) de parchet, 1911 

În 1910 Shtshukin îi comandă lui Matisse Dansul şi 
Muzica pentru decorarea scărilor casei sale. Cincizeci şi 
una de pânze de P. Picasso vor intra de asemenea în 
colecţia sa, iar tendinţa spre primitivism a operelor lui H. 
Matisse, P. Cezanne, V. van Gogh sau P. Gauguin îl vor 
determina pe colecționar să facă legătura cu arta populară 
rusă. Liniile şi contururile clare, culorile distincte şi vii, 
desenul aparent naiv al lucrărilor aduse din Franţa îl 
conving pe K. Malevich să caute noi modalități de 
expresie. 

Creaţia populară prezentată la Moscova în expoziţii 
ca Tinta şi Coada de măgar îl influenţează pe pictor şi îl 
determină să renunţe la perspectiva liniară şi să creeze 
lucrări unde formele sunt privite din unghiuri diferite, iar 
culorile, cu elemente geometrice cezanniene, se combină 
într-o mişcare dinamică. Toată această abundență de 
culori, toate aceste tente „se îmbrăţişează în artist”, 
„creierul său arde, în el se aprind razele culorilor care 
avansează înveşmântate în tente naturale (...) şi ceea ce 
este în el creator s-a ridicat din toată statura sa cu o 
avalanşă de tente, înainte de a ieşi din nou în lumea reală 


si de a crea o formă nouă” 1! 


Cezanno-fauvism-ul pictorului rus se caracterizează 
prin multitudinea de culori şi prin influenţa artei populare 
slave. Baigneur (1911) demonstrează interesul autorului 
său atât pentru arta populară cât şi pentru neo- 
primitivismul european, în special pentru fauvism, care se 
distanțează de academism prin utilizarea culorilor pure. 


1 K, Malevich, Oglinda suprematistă. 

Comparat cu Dansul lui Matisse, Baigneur „nu are nici 
eleganța nici rafinamentul”! personajelor pictorului 
francez, dar amândouă lucrările abandonează 
naturalismul, realismul. Spațiul pictural devine 
ornamental, perspectiva este îndepărtată. Pictura trebuie 
să exprime mişcarea. Liniile negre ale conturului 
„baigneur”-ului accentuează siluita, iar petele de culoare 
nu trimit deloc la realitate, ci sunt utilizate în primul rând 
într-o manieră decorativă. Cu privire la această nouă 
viziune, Malevich va mărturisi în 1927 că un pictor realist 


„traduce natura aşa cum este şi o reprezintă ca pe un 
tot armonios, organic. O asemenea reproducere a 
naturii nu presupune nimic creativ, căci elementul 
creativ nu se găseşte în sinteza imuabilä a 
interpretării. Un artist care nu imită, ci inventează, 
exprimă de asemenea ceea ce este; tablourile sale nu 
mai sunt oglinzi ale naturii ci realităţi noi, cu nimic 
mai putin signifiante decât realitatea naturii 
însăşi”?! 


Tabloul intitulat Lustruitorii de parchet (1911) se 
caracterizează prin deformări, disproporții, reductii şi 
simplificări geometrice. Eliberarea culorilor trimite spre 
fauvism. Corpurile deformate de muncă şi impresia 
generală de greutate a acestei lucrări sunt inversul 


120 
121 


Jeannot Sommen şi Kolja Kohlhoff, ibidem, p. 26. 
Malevich, citat de Jeannot Sommen şi Kolja Kohlhoff în 
Kazimir Malévitch, sa vie et son oeuvre, Ed. Könemann, 2000, 
p. 27. 

alungirii spiritualizate a sfinţilor în icoana bizantină! 7. 
Personajele pânzelor Recoltă de secară (1912) şi Femeie 
cu găleată şi copil (1911) au ochii larg deschişi. K. 
Malevich spunea despre ochii lui Christos că erau „larg 
deschişi, privind din interior, traversând vizibilul, 
adevărata realitate”. Renuntarea la perspectiva albertiană 
şi neutilizarea nici unei perspective, sau utilizarea 
perspectivei inverse, ca în arta populară sau în icoană, 
apropie lucrările pictorului rus de primitivism şi de 
desenele copiilor. Această întoarcere spre originile artei 
nu trebuie văzută ca o stângăcie, ca o necunoaştere a 
legilor picturii, ci ca o eliberare a creativităţii originare, ca 
o renaştere a forţelor şi a spiritului de sinteză, pentru a 
trece dincolo de aparente şi a ajunge la „tot”. 

Despre perspectiva inversă P. Florensky susţinea că 
nu este doar o perspectivă lineară nerealizată, care nu este 
nici înţeleasă nici studiată în profunzime, ci „o apropiere 
originală de lume”"”. Larionov scria în 1913, cu privire la 
pictura populară, că limitele obiectelor pictate în lubok 
sunt foarte variate; 


„în majoritatea cazurilor, obiectul pe care îl 
examinäm este totalmente liber, văzut în acelaşi 
timp pe suprafaţa tabloului, din diverse unghiuri de 
vedere şi în planuri diferite. Este vorba de analiza 


12? B, Duborgel, Malévitch; La question de l'icône, Publication 


de l’Université de Saint Etienne, 1997, pp. 22-23. 
'% P, Florensky, La perspective inversée suivi de L 'iconostase, 
L’Age d'Homme, Lausanne, 1992, p. 84. 

primitivă a obiectului văzut din unghiuri 
diferite”? 


Cubo-futurismul, un alt moment în arta lui L. 
Malevich, este o combinație de principii eterogene: 
cubism (reconstrucția spaţiului pictural plecând de la 
deconstructia obiectului şi de la  geometrizarea 
elementelor figurative) si futurism (reprezentarea 
mişcării, tematică urbană şi industrială). 

Opera lui Malevich cunoaşte o perioadă cubistă între 
anii 1912-1914, în acelaşi timp cu mişcarea Zaum, 
mişcare literară care proclamă destructia limbajului, a 
sintaxei şi a gramaticii, frumuseţea gratuită a autonomiei 
cuvântului, poezia transmentală. Această explozie a 
cuvântului corespunde unei explozii a imaginii care, în 
cubism, ajunge la distrugerea formelor perceptive. Am 
putea distinge câteva etape de creaţie în perioada cubo- 
futuristă a lui Malevich: 

Cezannism-ul geometric utilizează o structură neo- 
primitivistă specifică artei populare a lubok-ului. În opere 
cum sunt Cap de tânăr ţăran sau Strângerea secarei 
imaginea nu este pulverizată, nu este privită din mai multe 
unghiuri în acelaşi timp, nu îi este distrusă aparenţa pentru 
a fi reconstruită într-o ordine picturală. Ea rămâne în 
fenomenalitatea sa. Metamorfoza se datorează punerii în 
practică a preceptelor cezanniene după care trebuie „să 
vezi natura prin cilindru, sferă şi con, totul pus în 
perspectivă”. Influenţa artei populare se combină cu 
elementele culturii futurismului industrial. Lucrarea 


124 Larionov, Prefaţa catalogului expoziţiei inta, citat de J.-C. 


Marcade în L 'Avant-garde russe, Ed. Flamarion, Paris, 1995, p. 
37. 

Tăietor de lemne (1912-1913) pare a fi o încercare de 
integrare în totalitate a personajului în spaţiu. Culorile 
utilizate în primul plan nu sunt diferite de cele aflate în 
planul secund. Malevich tratează identic atât figurile cât şi 
fondul sau trunchiurile arborilor. Perspectiva estre 
abandonată, iar personajele par îngheţate, imuabile. 
Lucrările ulterioare sunt încercări de descompunere a 
spaţiului şi a timpului. 


K. Malevich, Täietor de K. Malevitch, Secerätorii, 
lemne (Cezannism 1911-1912 
geometric) 


o Amestecul între cubism şi futurism poate fi 
observat în opere cum sunt 7ocilar. Principiu secvențial 
(1913) şi Țăran cu găleți, unde pictorul utilizează 
principiul iconografic al demultiplicării mişcării la un 
grad atât de accentuat încât reprezentarea îşi pierde 

caracterul figurativ, naturalist. J.-C. Marcade observă că 
pictorii ruşi vor face ca reprezentarea futuristă a mişcării 
să evolueze spre o abstracție totală care se va constitui ca 
o negare a mişcării însăşi”. Iluzia aplatizării spatului 
pictural poate fi considerată ca o trăsătură caracteristică a 
cubo-futurismului lui Malevich. În lucrările sale spaţiul 
nu este doar descompus şi fragmentat, ci este aplatizat în 
aşa fel încât fundalul este vizual adus în prim plan. 


K. Malevich, Tocilar, K. Malevich, Femeie E 
principiu secvențial, 
1913 (cubo-futurism) 


Dacă în cubismul european, al lui G. Braque sau al 
lui P. Picasso, descompunerea viza în special obiectul 
reprezentat şi nu spaţiul care-l mărginea, iar în futurismul 
italian fundalul era static, în ciuda agitatiei care anima 
personajele, în cubo-futurismul lui K. Malevich se 
remarca o viziune nouă. Obiectele din pânzele sale îşi 
pierd volumul şi sunt reduse la suprafeţe. Profunzimea 


125 J.-C. Marcadé, Ibidem, p. 89. 

este anulată, ea se „verticalizează”!?, Personajele si 
fondul se confundă, nu mai există distincţie. 

În lucrarea Tocilar nu există nici un punct fix. 
Mişcarea personajului antrenează şi mişcarea spaţiului, 
fundalul se vrea de asemenea dinamic. Nu este vorba de a 
reţine un moment izolat, ci de a exprima timpul ca 
mişcare. Legătura cu domeniul fizicii, care la acea vreme 
descoperea teoria ondulatorie care demonstra non- 
staticitatea spațiului, nu este cu desăvârşire hazardată. 
Decompozitia, descompunerea picturală trimite de fapt la 
formele simple, arc de cerc, cilindru, trapez, iar aparenţa 
metalică, tehnicistă distinge pânzele pictorului rus. 


K. Malevitch, Poertetul lui Portretul lui Ivan 
M. Matiuchin, 1913 Vassilievici Kliunkov 
(Cubism) (1912-1913) 


o Cubismul analitic - Portretul lui Ivan Vassilievici 
Kliunkov (1912-1913) păstrează contururile feţei, care 
este încă vizibilă, dar referintele la imaginea capului sunt 


126 Jeannot Sommen şi Kolja Kohlhoff în Kazimir Malévitch, 


p. 29. 

reduse la minim. Formele cilindrice au sclipiri metalice, 
iar ochii sunt trataţi după principiile deplasării şi 
decalajului întâlnite în pictura icoanei. În Portretul 
compozitorului Matiuchin elementele figurative apar ici şi 
colo, dar distribuirea acestor elemente nu corespunde 
deloc logicii figurativului. Deja putem vorbi despre o 
echivalență semiotică, un sistem de semne ordonate după 
legi interne suprafeţei tabloului. 

o Cubismul sintetic este perioada în care artistul 
utilizează colaje de diferite texturi pentru a obţine un fel 
de sculptură picturală. Cuvintele care apar acum pe 
suprafața lucrărilor sunt mai mult pictate decât scrise, 
pentru că nu sunt folosite pentru semnificaţia lor, ci 
pentru aparenţa estetică, la fel ca în scriitura din icoane 
sau din imaginile populare. „Pentru că este tot atâta 
energie picturală în trasarea numelui obiectului, cât şi în 
trasarea obiectului însuşi”!””. Începând cu faza cubismului 
sintetic, sarcina de a organiza spaţiul nu mai revine 
obiectelor reprezentate. Spaţiul pictural însuşi este cel 
care „se pictează”, care generează mişcarea reală şi care 
va deveni „fără-obiect”1%. 

o Alogismul, 1913-1914, este o modalitate picturală 
inventată de K. Malevich. Artistul pune în discuţie tradiția 
picturală fondată pe obiect şi pe reprezentare. În alogism 
obiectele sunt recognoscibile, dar sunt reprezentate 
simultan, fără legături logice. Punerea pe acelaşi plan nu 
distruge contururile semantice, dar determină un haos în 
prezentarea lor. Noutatea absolută pe care K. Malevich o 
impune în artă, depăşind chiar avangarda europeană, este 


127 J.-C. Marcadé, Ibidem, p. 29. 
'% Ibidem. 

introducerea în pânzele colajelor cubiste a unor 
dreptunghiuri sau pătrate monocrome, cu o existență 
absolut autonomă, fără legătură cu spaţiul dezordonat din 
fundal. Formele elementare şi monocromia sunt cele două 
elemente care vor conduce pictura artistului spre 
suprematism. Deja din lucrările alogiste se observă o 
eliberare de cubism, deoarece pătratele şi dreptunghiurile 
care apar acum în prim-plan trimit în fundal compoziția 
cubistă. Este începutul eliminării definitive a reprezentării 
obiectului pe pânză. Lucrarea Eclipsä parțială. 
Compoziţie cu Mona Lisa este un gest iconoclast, 
deoarece vizează distrugerea imaginii însăşi, ca model 
structural al picturii. Trei elemente ne motivează această 
concluzie: 


K. Malevich, Eclipsă parțială. Compoziţie cu 
Mona Lisa 

a. distrugerea parțială a imaginii Giocondei; 

b. două cruci de culoare roşie care barează faţa şi 
pieptul femeii din imagine; 

c. inscripţia decupată dintr-un ziar „Apartament de 
închiriat la Moscova”, inscripţie ce demonstrează faptul 
că imaginea clasică este definitiv abandonată. Această 
lucrare poate fi interpretată şi ca un protest împotriva 


K. Malevitch, K. Malevitch, Un englez 
Aviatorul, 1914 la Moscova, 1914 
(Alogism) (Alogism) 


idealizării capodoperelor sau a feminitätii. Arta secolului 
al XX-lea cunoaşte destule gesturi similare. Orice aservire 
a artei statului, religiei şi chiar imaginii trebuie 
abandonată pentru a se ajunge la arta pură a 
suprematismului, pentru „a se ridica la o nouă viaţă şi a 
edifica o lume nouă — lumea senzaţiei”. Pictura lui Rafael 
şi a lui Rubens nu reprezintă pentru societate, credea K. 

Malevich, decât materializarea unei infinitäti de „lucruri, 
făcând prin aceasta invizibilă chiar valoarea esenţială — 
senzația. 

În lucrarea Vaca şi vioara pictura îşi pierde statutul 
de reprezentare a lumii vizibile grație unui gest care 
introduce absurdul: vaca, tratată într-o manieră foarte 
realistă, distruge imaginea viorii, obiect cubist. 

În lucrarea Doamnă pe panoul de afiş (1914) figura 
este detronată de elemente formale, iar subiectul „se 
recompune în ochiul spectatorului”. 

Spaţiul pictural al lucrării Un englez la Moscova 
(1914) este încărcat de litere şi obiecte diverse care nu au 
nici o legătură cu modalitatea curentă de percepție a 
realităţii. Pânza este o adevărată dezordine alogică: o 
lingură, un cuţit, o sabie, o candelă, cuvinte. 

S-ar putea vorbi de o distrugere a logicii ordinare, de 
o dezarticulare a înlănţuirii narative, de o dispariţie a 
coerentei vizuale. Este vorba de o eclipsare a imaginii, iar 
J.-C. Marcadé aminteşte că intuiţia este o cunoaştere mai 
profundă a realităţii: „absurdă din punctul de vedere al 
bunului simţ, alăturarea peştelui, a asului de treflă, a 
ferăstrăului şi a cuvântului ,farmacie” proclamă locul 
universal al fenomenelor lumii”. Experiența 
transmentală înseamnă a deveni conştient că „orice 
eveniment particular încarnează invizibilul care se 
deschide viziunii spirituale”. Malevich are această intuiţie 
atunci când îi scrie lui M. Matiuchin: 


12 Jeannot Sommen şi Kolja Kohlhoff în Kazimir Malévitch, 


p. 38. 
130 Este vorba de lucrarea Aviatorul pe care J.-C. Marcadé o 
pune în discuţie în lucrarea LL 'Avant-garde russe, Ed. 
Flamarion, Paris, 1995, p. 116. 

„Noi am renunţat la rațiune sprijinindu-ne pe 
faptul că un alt fel de rațiune s-a născut în noi, pe 
care, în comparaţie cu cea la care tocmai am 
renunţat, o putem numi dincolo-de-rafiune, dar 
care este condusă şi ea de o lege, o construcţie, un 
sens”. 


Dincolo-de-rafiune vizează accesul la o cunoaştere 
superioară, eliberată de logica obişnuită şi de funcția 
simbolică a imaginii. Spiritul face experienţa unui alt fel 
de logică, a unui alt fel de cunoaştere, a unei alte realități. 
Acestea par a fi ideile din opera Victorie asupra soarelui, 
7 a compozitorului M. 
Matiuchin, din 1913, 
căreia Malevich i-a 
făcut decorurile. Limba 


alogică a lui 
Krutchonzkh este 
acompaniată de 


zgomote şi strigăte care 
alcătuiesc muzica lui M. 


Matiuchin. 
Soarele devine 
K. Malevitch, Soldat din simbolul iluzoriei 


prima divizie, 1914 (Alogism) „lucidități” fondată pe 
raționalitatea umană, pe 
logica uzuală. Victorie asupra soarelui este eliberarea din 
mirajul obiectivității figurative şi a lumii sensibile. 
„Soarele erei glaciare e mort (...) Feţele noastre sunt 
sumbre, Lumina este în noi” (Victorie asupra soarelui). 
În ceea ce priveşte arta plastică, aceasta se 
eliberează de paradigma imaginii artistice şi refuză 

modelul esteticii naturaliste, cât şi imaginea concepută ca 
oglindă a lumii vizibile, iluzorie, stăpânită de lumina 
soarelui şi de bunul simţ al logicii înguste. Decorurile pe 
care K. Malevich le realizează pentru această operă stau 
mărturie pentru evoluţia ulterioară a artei sale, deoarece 
foloseşte doar negru şi alb, iar pătratul este forma de bază 
pentru toate cele şase proiecte. Pătratul care reprezintă 
decorul central din tabloul al cincilea al actului al doilea 
este împărțit în diagonală în două zone, albă şi neagră; 
acesta reprezintă imaginea eclipsei parţiale care face 
trecerea spre suprematism. 


“à 
À Enne 


<a Mbs $ Levssion) Hulea! % 


Schițe pentru  Schitä Kasimir Malevich, 
costumele scenograficä costum pentru 
operei Victorie pentru Victorie Victorie asupra 
asupra asupra soarelui, soarelui, 1913 


soarelui, 1913 1913 


Fundalul scenei este tratat ca o suprafaţă cubistă, iar 
personajele care defilează in costume multicolore 
inaugurează o logică vizuală şi abstractă a spaţiului care 
anunţă modalitățile inedite de expunere ale tablourilor 
suprematiste. O dată cu decorurile acestei opere începe să 
fie abandonată ideea de greutate, susul şi josul, stânga şi 
dreapta devin interschimbabile. Realizarea unui proiect 

pentru o cortină pe care K. Malevich o concepe ca pe un 
imens pătrat negru, va da ocazia artistului să-i scrie lui M. 
Matiuchin câteva impresii cu privire la această formă 
geometrică. Pătratul negru este „germenul tuturor 
înspăimântătoare. ..este începutul victoriei”!". Marcadé 
vede pătratul negru ca pe o „forță de recunoaştere a 
deşertăciunii, a tuturor reprezentărilor, una din feţele 
singurei imagini reale, emanatie a fiinţei non-figurativului 
absolut”. Pătratul alb este cealaltă latură care va face „să 
apară libertatea totală în spaţiul nimicului”!"?. 

Demersul aphairetic al picturii lui K. Malevich prin 
care se renunță progresiv la toate reprezentările 
obiectului, la toate elementele materiale, atinge ultima 
fază, cea a intuitiei, a liniştii care însoţeşte exercițiul 
contemplării „zero-ului formei”. 

Pentru P. Mondrian trecerea spre abstracție 
presupune o fază cubistă a descompunerii obiectului, iar 
această trecere se face in cadrul suprafeţei şi priveşte doar 
forma picturală. Imaginile naturale sunt supuse 
transformărilor cubiste, obiectele se prezintă spectatorului 
din mai multe unghiuri simultan. Spaţiul şi perspectiva 
sunt distruse, iar pictorul olandez ajunge la abstracţie la 
sfârşitul unei simplificări progresive a formei cubiste. 
Abstractia se rezumă mai ales la forma picturală deoarece 
este forma ideală pe care o caută artistul. 


131 Malevich, scrisoare către Matiuchin, citată de Jeannot 


Sommen şi Kolja Kohlhoff în Kazimir Malévitch, p. 35. 
152 J.-C. Marcadé, L'Avant-garde russe, Ed. Flamarion, Paris, 
1995, p. 189. 

În pictura lui K. Malevich se poate observa, de 
asemenea, o renunțare la formele sensibile, o fază cubistä 
care poate fi comparată cu cea a lui Mondrian. Diferenţa 
este că pictorul rus face trecerea spre abstracție printr-o 
fază alogică. Trecerea aceasta nu este strict legată de 
suprafaţa picturală, de transformările formelor care apar 
în tablou. Este o depăşire a logicii care guvernează lumea 
formală şi un apel la intuiţie, la o cunoaştere originară. 

La raţiunea pe care P. Mondrian o aprecia atât de 
mult, K. Malevich renunţă. Dacă pictorul olandez nu uită 
niciodată strictele legi ale compoziţiei, în schimb autorul 
lucrării Vaca şi vioara distruge orice logică. Lucrările sale 
nu cunosc nici un fel de „linii de forță”, „centre de 
interes” sau unitate a formelor sau a materialelor utilizate. 
Tocmai cu acest scop K. Malevich introduce 
dreptunghiuri şi pătrate în culori opace deasupra 
elementelor compoziționale, fără legătură cu celelalte 
forme cubiste. Această „lipsă” de raționalitate la nivel 
strict pictural poate fi recunoscută şi în pânzele 
suprematiste care nu au sus şi jos, şi poate fi demonstrată 
urmărind felul, total original, şi de fiecare dată altul, în 
care pictorul îşi agăța pânzele atunci când le expunea. 

Renuntarea la raționalitate a pictorului rus nu se 
referă doar la suprafaţa picturală a pânzei şi la legile 
compoziționale.  Abandonul logicii construcției 
elementelor care structurează o operă reflectă de fapt un 
refuz mai general al logicii umane, limitată, restrânsă. 
Rațiunea trebuie distrusă, depăşită. Lucrările lui K. 
Malevich demonstrează aceasta prin faptul că obiectele, 
sau doar urmele obiectelor, sunt dispersate pe suprafaţa 
picturală la întâmplare. Depăşirea logicii trebuie să 
conducă la o cunoaştere mai profundă. 

$4. Apophasis — liniştea totală a contemplării 
absolutului 


Opera Victorie asupra soarelui (1913) ar putea părea 
un omagiu adus culorii negre. Un fragment din textul 
acesteia spunea: 

„Soarele este învins (...) trăiască tenebrele 

Şi zeii negri”. 

Aceste versuri sunt caracteristice pentru evoluția 
artistică a lui K. Malevich. Formele accesibile simţurilor, 
fiintarea guvernată de clara raționalitate umană, lucrurile 
plasate în lumina fără echivoc a soarelui trebuie să fie 
„învinse” pentru a putea avea acces la o realitate mai 
profundă. Negatia întregii fiintäri duce la origine, la sursă, 
la alteritatea radicală. 


i 4 


K. Malevich, Autoportret K. Malevich, Suprematism, 
în două dimensiuni 1915 

Aceste cuvinte din Victorie asupra soarelui amintesc 
de „tenebrele” invocate în scrierile mistice: „În tenebra 
imensă văd Sfânta Treime şi în Treime, întrezărită în 
noapte, mă văd pe mine însămi, în picioare, în centru”! 
Lumina, claritatea, raționalitatea se nasc din noapte, din 
obscuritate, din inconştient. În opera lui M. Matiuchin, şi 
apoi în lucrările lui K. Malevich, eliminarea soarelui şi 
căutarea nebulozitätii pot fi interpretate ca o întoarcere 
spre origini, spre surse, spre fundamentele tuturor 
lucrurilor. În scrierile sale K. Malevich afirmă că el nu a 
inventat nimic. 

Singurul lucru pe care l-a simțit este noaptea din el 
însuşi, iar din această noapte a izvorât „noul” numit 
„suprematism”. F. Farago consideră că „pătratul negru 
este lumina nopţii, lumina orbilor, lumina misticilor”!5*. 
Opoziția dintre Libertate şi Tenebrä, dintre lumină şi 
senzaţie, văzută ca dorință întunecată, apare şi în texte 
cum este cel al lui J. Böhme. Lumina se opune senzatiei 
întunecate dar în acelaşi timp ea nu se dezvăluie decât în 
senzaţie, în teamă, iar Tenebra este stăpânită de Libertate 
şi lumină tocmai cu ajutorul neliniştii ce izvorăşte din 
întuneric ™. 

„Deşertul”, ,noaptea”, „vidul”, cuvinte folosite 
frecvent de pictorul rus în scrierile sale, pot fi întâlnite şi 
în textele mistice, unde ascetii folosesc aceşti termeni 


133 Angela da Foligno, Le livre des visions et instructions de la 
Bienheureuse Angele de Foligno, tradus de E. Hello, p. 105, 
citat de N. Berdiaev în Sensul creaţiei, Ed. Humanitas, 1992, p. 
341. 
15 E, Farago, Ibidem, p. 148. 
ET Böhme, vol. IV, DE SignaturaRerum, p. 428, citat de N. 
Berdiaev în Sensul creaţiei, Ed. Humanitas, 1992, p. 346. 

pentru a denumi starea atinsă în momentul contemplării 
absolutului. Dificultatea exprimării acestei stări ultime a 
contemplării constă în inexistenţa unui vocabular adecvat. 
Nici un cuvânt nu poate să transmită de-ne-gânditul, de- 
ne-întelesul. Singura opţiune în acest caz este tăcerea. 
Pictura lui Malevich este tăcere. 

Este reductia extremă a mijloacelor picturale. „Dacă 
arta cunoaşte armonia, ritmul şi frumuseţea, ea a cunoscut 
zero-ul. Dacă cineva cunoaşte absolutul, a cunoscut zero- 
ur” 

Arta sa este o „transfigurare în nuditatea deşertului”. 
Deşertul este infinitul care se deschide în faţa celui care a 
depăşit lumea aparentelor. Influenţa lui L. Uspensky este 
evidentă în imaginea deşertului ca simbol al lumii-fără- 
obiect. Multe idei ale pictorului rus îşi au originea în 
gândirea acestui filosof: 

- pictorul trebuie să acceadă la creaţia absolută; 

- forma intuitivă izvorâtă din nimic; 

- concepția după care arta reînnoieşte miracolul 
creaţiei divine ex nihilo. 

Urmând această concepţie, pentru a ajunge la esenţa 
picturală, la suprafaţa picturală plană, trebuie sacrificat 
obiectul. Este un demers analogic teologiei negative, o 
renunțare radicală la forme. 

În noua sa artă pură K. Malevich nu a utilizat doar 
pătratul negru sau alb, ci şi alte culori şi forme 
geometrice. Dacă Pătratul negru este o formă închisă şi 
stabilă, Pătratul roşu însă se prezintă ca o formă care nu 
are unghiurile drepte şi nici poziţie de echilibru. Culoarea 


136 zi E ai 
K. Malevich, Le miroir suprematiste, în Ecrits, prezentate 


de A. Nakov, Champs Libre, 1975, p.227. 

roşie a pătratului este agresivă, neomogenă şi pare a izvori 
din albul care îl înconjoară. „Suprematismul dinamic” 
este o nouă fază în creaţia lui K. Malevich. Figurile 
geometrice nu mai sunt în echilibru stabil, ci plutesc în 
spaţiul pictural. Aceste forme fundamentale non 
figurative sunt fără conţinut, sunt creaţie pură. Cercul 
negru care apare într-una din creaţiile suprematiste nu este 
poziționat central, ci pluteşte parcă spre colţul din dreapta 
sus, sugerând lipsa greutăţii. Acest „soare negru” nu mai 
este soarele natural, ci este mai degrabă o manifestare 
emoţională. Celelalte forme geometrice utilizate în 
această perioadă nu sunt forme geometrice strict regulate. 
Pătratul nu este perfect, tinde uneori să fie dreptunghi, 
crucea este crucea Sfântului Andrei, cu braţe inegale. 
Suprematismul dinamic va face trecerea de la suprafaţa 
bidimensională picturală spre suprematismul spaţial, spre 
arhitectură. In concepția lui K. Malevich noua viziune 
asupra artei ar trebui să cuprindă toate domeniile. Spiritul 
uman accede „de acum înainte la o emoție dinamică care 
se realizează în aceste zile suprematiste în clasicismul non 
figurativului”, susține Malevich. Arta sa se deschide spre 
diferite alte modalităţi de expresie, spre creația spaţială şi 
încorporarea reliefurilor în pânze. Mărturisirea pictorului 
după care „am străpuns abajurul albastru al limitelor 
culorii şi am ajuns în alb” relevă dimensiunea 
„insondabilă”, transcendentă a culorilor. 

$5. Arta transfigurativă, arta icoanei 


Christos este imaginea lui Dumnezeu pe pământ (St. 
Paul către Coloseeni, 1, 1). Icoana este imaginea lui 
Christos.  Întruparea justifică icoana. În Vechiul 
Testament Dumnezeu se adresa oamenilor prin cuvinte. În 
Noul Testament Dumnezeu devine imagine, Cristos este 
icoana vizibilă a invizibilului. 

P. Evdokimov considera că nu icoana este cea 
frumoasă, ci adevărul care coboară şi se face vizibil sub 
forma icoanei. Iconografia nu este simplu joc al 
imaginaţiei ci „lectura arhetipurilor şi contemplarea 
prototipurilor”. 

J.-L. Marion , în La Croisée du visible consideră 
icoana ca fiind un model teoretic radical opus celui al unei 
imagini-spectacol. Argumentul său pleacă de la ideea că 
icoana, asemenea Crucii, este un typos. Typos-ul nu este o 
reproducere a originalului după grade de similitudine, ci 
se referă la un prototip, sugerat doar, nu arătat. Atât 
Crucea cât şi imaginea lui Christos au un raport cu 
Dumnezeu, dar raportul acesta nu este nici de asemănare 
nici de neasemănare. Icoana nu se supune nici unei legi 
mimetice, ci se raportează aproximativ la prototipul său. 
Hermeneutica este ceea ce conferă vizibilitate unei 
icoane. Acelaşi vizibil nu se arată în acelaşi fel tuturor. 
Invizibilul nu se arată tuturor şi fără intermedierea unei 
interpretări. Typos-ul este modalitatea prin care 
Dumnezeu se face şi cunoscut, dar şi necunoscut. Crucea 
este primul typos. Crucea, instrument de tortură poate fi 
concepută ca locul unde invizibilul se dezvăluie, deoarece 

invizibilul, pentru a se arăta, trebuie să se acomodeze la 
condiţiile vizibilului. Umanitatea, susține J.-L. Marion, a 
fost întotdeauna caracterizată de violenţă si injustitie, de 
aceea vizibilul nu poate să primească invizibilul decât sub 
forma urii împotriva lui Dumnezeu. Crucea şi icoanele 
devin mărturii ale sacrificiului divinității. Paradoxul 
constă în faptul de a vedea în aceste instrumente de 
tortură Sfintenia lui Dumnezeu. Crucea oferă posibilitatea 
mărturisiri Fiului lui Dumnezeu. Urmând aceeaşi 
hermeneutică, trebuie să vedem în icoane, nu culorile şi 
formele materiale, ci Sfintenia lui Dumnezeu şi gloria 
Fiului. Materialitatea icoanei trebuie să trimită spre 
altceva, spre un dincolo!*?. 

Icoana este un act al transfigurării, ea nu imită 
realitatea, nu reproduce ceva din această lume, nu dă 
iluzia veridicităţii, aşa cum face naturalismul. Culorile au 
o valoare simbolică, formele sunt spiritualizate şi nu 
respectă asemănarea cu aparențele. Chipurile alungite, 
ochii mari, frontalitatea figurilor, corpurile lipsite de 
senzualitate, veşmintele geometrizate, personajele mai 
înalte decât munţii sau clădirile, rocile sub formă de 
cristale, toate acestea nu trimit la lumea sensibilă. Chiar 
dacă se face încă apel la elemente ale acestei lumi, 
modalitatea în care ele sunt reprezentate sugerează 
contrariul. Dionisie Areopagitul susținea că „icoanele 
vizibile sunt vizibilul invizibilului”. 

Pictura lui Malevich ar putea fi numită, aşa cum face 
F. Farago, o icoană albă. Legătura între arta lui Malevich 
şi arta icoanei se sprijină pe trăsătura comună de a fi o 


137 . Sa D Ş.A A 
J.-L. Marion, La croisée du visible, tradusă în română de 


Mihail Neamţu, Crucea vizibilului, Ed. Deisis, Sibiu, 2000, pp. 
118-122. 
107 


Codrina Laura Ioniță 
artă a transfigurării. Dincolo de aparente, amândouă trimit 
spre invizibil. Din această cauză S. Fauchereau consideră 
că pătratul suprematist implică un dincolo al picturii în 
măsura în care el trimite la icoana medievală”. Se 
ajunge la o transfigurare asemănătoare celei din icoane. 


K. Malevich, K. Malevitch, Părrat negru pe 
Cruce neagră şi fond alb, 1915 

oval roşu, 1920- 

1922 


Despre Pătratul alb pe fond alb Malevich vorbea ca 
despre ,, cheia de acces spre o nouă formă clasică, spre un 
nou spirit clasic”. Albul exprimă o viziune cosmică şi face 
referire la Tot, la „pura bucurie a imaterialului”!. 


138 Serge Fauchereau, Malévitch, Grands Peintres et sculpteurs, 
Cercle d’art, 1991, p. 38. 

13 Jeannot Sommen şi Kolja Kohlhoff în Kazimir Malévitch, 
p. 60. 

Dacă privim modalitatea de acroşaj în expoziția 
„0,10”, observăm că Pătratul negru a fost expus în 
unghiul superior al sălii, în „colţul roşu”, colţul în care, în 
casele ortodoxe ruse, erau atârnate icoanele. Dar şi 
modalitatea de a expune celelalte lucrări trimite spre 
imaginea aglomerată a icoanelor într-o casă tradiţională, 
pentru că în expoziţie lucrările lui K. Malevich erau 
„înghesuite” una în alta, pe mai multe nivele, fără să se 
țină seama de susul sau josul unei lucrări, elemente care 
de multe ori erau chiar inversate. 

În De la cubism la suprematism K. Malevich 
consideră că până acum pictura a îndeplinit funcţia de 
zoolog, arhitect, botanist, dar niciodată nu a fost creatoare 
în adevăratul sens al cuvântului. Arta trebuie să fie 
eliberată de sarcina de a traduce în imagini limbajul 
imediat al lumii, al subiectului, al imaginarului. Pictura 
trebuie să vorbească propria limbă. 

P. Florensky crede că pictura în ulei, datorită 
consistentei sale, a solidităţii, a „caracterului carnal” şi a 
tuşelor groase, este legată de cultura catolică, aceea care a 
urmat Renaşterii. Pictura în ulei încearcă să reproducă 
„datele senzoriale ale lumii, gravura, schema sa raţională; 
icoana face să transpară esenţa metafizică a ceea ce ea 
reprezintă”, 

K. Malevich îşi defineşte pătratul ca „icoană goală 
şi lipsită de cadru”, icoana timpului său sau „chip al 
timpului” #1. 


14 P. Florensky, La perspective inversée, citat de J.-C. Marcadé 


în L'Avant-garde russe, Ed. Flamarion, Paris, 1995, p. 92. 
14 Serge Fauchereau, Malévitch, Grands Peintres et sculpteurs, 
Cercle d’art, 1991, p. 38. 

Uspensky în Tertium organum scrie: Tao este un 
mare pătrat care nu are unghiuri, un mare sunet care nu 
poate fi auzit, o mare imagine care nu are forme” *? 


Imagine din Expoziţia „0,107, 1915 


Multe lucrări ale lui Malevich redau ţărani şi tärance 
la biserică sau făcându-şi semnul crucii; se confirmă astfel 
preocuparea artistului pentru acest subiect. Cele trei 
personaje ale pânzei intitulată Pedichiură la baie (1910), 
influenţată de Jucătorii de cărţi a lui Cezanne, atestă 
influenţa iconografiei ortodoxe şi a imaginii Trinității 
Vechiului Testament *. 


142 Jbidem. 
14 J.-C. Marcadé, Ibidem, p. 69. 
110 


Invizibilul în arta abstractă a sec. al XX-lea 


IV 


Arta — vedere a vederii, creaţie a unei lumi 


$1. Interpretare fenomenologicä 


Arta lui K. Malevich a fost comparată cu gândirea 
lui M. Heidegger *. Arta abstractă este eliberarea privirii 
în direcția fiinţei, prin punerea între paranteze a fiintäri. 
Nu omul este cel care dispune de libertatea de a-şi face 
„O mică lume autonomă”, ci libertatea este cea care 
dispune de om. Din nimic, din „fără obiect”, din viaţa vie 
a lumii porneşte excitatia, ritmul, libertatea. În acest sens 
J.-C. Marcade consideră că K. Malevich a eliberat 
Nimicul. Termenii  heideggerieni de libertate 
asemănătoare Nimicului, la care se ajunge prin teamă, 
termeni la care J.-C. Marcadé face apel atunci când 
vorbeşte de pictura lui K. Malevich, se întâlnesc şi în 
textele mistice: 


„Libertatea este cufundată în Tenebră şi 
împotriva dorinţei întunecate, după cea luminoasă, 
ea cuprinde în sine Tenebra cu ajutorul Vointei 
veşnice; iar Tenebra aspiră să cuprindă Lumina 
Libertăţii şi nu o poate stăpâni, căci ea se închide 
cu dorinţa însăşi în ea însăşi şi se afirmă în ea 
însăşi ca Tenebră; şi din acestea două, ca din 


144 J-C, Marcadé, Ibidem, p. 139. 

senzaţia întunecată şi din Lumină, adică dorinţa 
liberă opusă acesteia, se va naşte în senzaţie un 
fulger scäpärätor, ca foc primordial; aşadar 
Libertatea se dezvăluie în senzaţie sau senzaţia o 
cuprinde prin teamă şi ea este văzută doar ca 
fulger; şi întrucât Libertatea este de neatins şi ca un 
Nimic şi în plus este în afara şi înaintea oricărei 
senzaţii şi nu are fundament, senzaţia nu o poate 
pătrunde, nici reţine, ci se supune Libertăţii, iar 
Libertatea absoarbe calitatea şi esenţa ei întunecată 
si guvernează cu neliniştea primită în Tenebrä, 
Tenebra de nepătruns”!%5. 


„Viaţa vie” („la vie vivante”) care se afla la originea 
ritmului şi a libertăţii, este fenomenul invizibil care se 
împlineşte pe pânză. Este vorba despre relaţia care se 
stabileşte între cel care vede şi ceea ce este văzut. 

Pentru a descoperi misterul operelor de artă, Henri 
Madiney pune în discuţie distincția dintre subiect-obiect 
şi modalitatea în care obiectele sunt date conştiinţei 
noastre. În actul vederii, subiectul este transportat acolo 
unde el vede sau obiectul este „văzut” în subiect? „Sunt 
acolo unde văd? Sau văd acolo unde sunt?” (,,Suis-je là où 
je vois? Ou vois-je là ou je suis?”)!%. Aceasta este 
întrebarea la care H. Maldiney încearcă să răspundă 
plecând de la gândirea lui Plotin: „Atunci când noi 
percepem un obiect oarecare cu ajutorul privirii, noi 
vedem, iar vederea noastră se aplică locului unde se 


T, Böhme, vol. IV, DE SignaturaRerum, p. 428, citat de N. 
Berdiaev în Sensul creației, Ed. Humanitas, 1992, p. 346. 
146 H, Maldiney, L'art ; l’éclaire de l'être, Comp’ Act, 1993, p. 
341. 

găseşte locul vizibil”. Trebuie găsit „locul” unde se 
produce „întâlnirea” între privire şi obiect. 

Revine vechea dispută între relația subiect-obiect. 
Dacă punem accentul pe obiect, atunci există o distincţie 
între subiect şi obiect, subiectul pe de o parte, obiectul pe 
de altă parte. Am putea spune, alături de H. Maldiney, „eu 
şi lumea”(,,moi er le monde”). Lumea este distinctă de 
mine. Sau am putea pune accentul pe subiect, considerând 
lumea ca lume a mea. Nu mai avem atunci „eu şi 
lumea”(,,moi er le monde”) ci „eu cu lumea, eu cu lumea 
mea”(,,moi avec le monde”, moi avec mon mond). 

Mai întâi, în cazul în care „eu sunt acolo unde 
väd”(,je suis là où je vois”), un arbore, un vârf de munte 
devin „repere ale fiinţei noastre în lume. Acolo, în aceste 
lucruri, sus sau jos, văzând, noi avem aici-ul nostru”. 

Totuşi subiectul nu poate să se afle alături de lucrul 
văzut dacă actul de „a vedea”, evenimentul, nu are loc în 
câmpul său de prezenţă. lar acest câmp de prezenţă este 
câmpul său de prezenţă, câmpul de prezenţă al 
subiectului, imposibil de circumscris. Subiectul, eu-l este 
deschidere şi poate să fie, să ajungă în oricare punct al 
spaţiului fără a resimti aceasta ca pe un parcurs printr-un 
mediu străin. Am putea spune că „a vedea” se petrece în 
subiect. Omul este capabil de deschidere spre lume. 
Heidegger numeşte această situație prin cuvântul 
durchstehen, iar H. Maldiney aminteşte atât cuvintele lui 
Tal Coat după care „depărtările sunt aproape, iar 
aproapele este departe” („les lointains sont proches et le 
proche lointain”), cât şi faptul că „privilegiul verticalităţii 


TH. Maldiney, L'art ; l’éclaire de l'être, Comp" Act, 1993 , p. 
342. 

umane este a se ridica din sine, deschizând în toate părțile 
o simultaneitate de profunzimi”!%%, Ajungem astfel la cea 
de-a doua supozitie: „văd acolo unde sunt”( je vois là où 
je suis). 

Analiza acestui /à, a acestui acolo care este locul 
unde se împlineşte actul de „a vedea”, locul de întâlnire, 
nu trebuie să cadă în eroarea de a considera acest „acolo” 
ca fiind ,,pozitionat” într-o lume prealabil constituită. Nu 
există distanță între mine şi lume. Là este locul 
coincidentei. 

Asemenea  Nimicului heideggerian care nu se 
dezvăluie decât într-o stare afectivă, în Angst, în frica 
nedeterminată, fără obiect precis, fără motivaţie, în frica 
existenţială, là-ul maldineyan se descoperă negativ, doar 
în momentul în care este „aneantizat în criza a cărei formă 
tipică este vertijul”"*?. Eroarea constă în faptul de a 
considera existenţa unei separaţii, fie în cazul în care 
subiectul este acolo unde vede, fie în cazul în care 
obiectul este considerat ca făcând parte din lumea 
subiectului. Nu se poate vorbi de un raport subiect-obiect, 
nici de deschiderea subiectului spre spațiu, sau de 
deschiderea spaţiului spre subiect. „Acolo unde văd, sunt” 
şi „acolo unde sunt, văd” (,,Là où je vois je suis” şi “là ou 
je suis je vois”) nu sunt două modalităţi diferite de a privi 
lucrurile. Cele două fraze enunţă de fapt un moment unic. 
Deschiderea mea spre lume se petrece în acelaşi timp cu 
deschiderea lumii spre mine. 

Lă este momentul concordantei, al coincidentei, „al 
reciprocitätii absolute între deschiderea mea spre spaţiu şi 


148 Ibidem, p. 343. 
1# Ibidem p. 344. 

deschiderea spaţiului”... Là nu este „nici în lume nici în 
om” 

Realul însuşi se dezvăluie în această deschidere, în /a. 
„El nu vine din sine decât în măsura în care porneşte în 
acelaşi timp din noi înşine”"”!. Întelegem mai bine realul 
dacă înţelegem lumea. Pentru H. Maldiney un zbor de 
pasăre sau un vârf de munte nu sunt mişcări sau obiecte 
aflate în lume, ci lumea este în ele; deschiderea spațiului 
este inclusă în această apariţie a lucrurilor, apariţia însăşi 
este lumea. Nu există o lume separată de subiect. Raportul 
între mine şi lume nu este un raport între două lucruri 
date. Lumea este însăşi această donaţie, ea este „cea care 
se deschide spre noi chiar în locul deschiderii noastre spre 
a o întâlni”. Lumea este lume pentru un subiect. Ne 
gândim la E. Husserl şi la conştiinţa care nu poate fi 
niciodată conştiinţă în sine, ci este întotdeauna conştiinţă 
de ceva. Lumea pentru H. Maldiney nu este o lume 
separată de subiect, o lume în interiorul căreia poate avea 
loc un zbor de pasăre sau se poate găsi un munte. Lumea 
nu există ca un spaţiu adăpostind celelalte lucruri şi nu 
există nici chiar ca un lucru. Lumea constă în apariţie, în 
deschidere. lar apariția, actul pur al apariţiei este 
fenomenul absolut: 


„Lucrurile se deschid spre ceea ce 
sunt...acolo, fără pregătire sau premize, apărând 
din Nimic.  Acolo-ul realizează  mutatia 
neschimbătoare a Nimicului şi a Deschiderii. 


150 Ibidem p. 345. 
15. Ibidem. 
15? Tbidem p. 358. 

Realul nu survine decât în Deschidere a cărui 
operă de artă — dacă ea ex-istă — este acolo-ul”!55. 


Ceea ce arta face vizibil este invizibilul /à. Iar faptul 
de a simţi realizează legătura între acest invizibil là şi 
opera de artă, deoarece senzaţia este principiul interior de 
constituire a unui tablou. A simți este ceea ce face 
diferenţa între om şi simpla vieţuitoare, este determinanta 
specifică existentului, este „actul primei noastre 
recunoaşteri, a  co-naşterii noastre o dată cu 
lumea”!*. Este felul nostru de a fi în lume, modalitatea de 
existență. Este deschidere şi primire în acelaşi timp. 
Deschidere spre lume şi primire a lumii. 

Esenţa picturii nu este de a reda ceea ce vedem, ci 
ceea ce simţim. A simţi se află în centrul artei. (4 simți 
era, alături de analyse, unul din sensurile originale ale 
cuvântului aisthesis). 

A simţi este locul de întâlnire între eu şi lume, este 
deschiderea fiintärii spre mine şi în acelaşi timp 
deschiderea mea în direcția fiintärii. Este /à. Este locul 
unde se produce evenimentul unui fenomen, al unei 
fiinţări, al unui lucru. 

O operă de artă este evenimentul apariţiei ( a luminii, 
a unor obiecte...) care deschide o lume. Si arta figurativă 
poate fi înţeleasă în această lumină. Nu formele exterioare 
ale lucrurilor sunt reprezentate pe pânză, ci apariția 
lucrurilor, modalitatea prin care lucrurile se dau nouă şi 
prin care noi ne deschidem spre ele. Ceea ce apare pe 
pânză este evenimentul, fenomenul; nu lucrurile, ci 
umbrele, luminile, senzațiile. Chiar „reprezentările” cele 


153 Ibidem, p. 346. 
154 Ibidem, p.348. 

mai fidele „realității” nu sunt decât impresii, nu arată 
decât felul în care lucrurile i-au apărut, la un moment dat, 
subiectului. Kandinsky considera culorile impresii; 
verdele era impresia păcii, galbenul impresia 
agresivităţii... 

Nu putem spune că un tablou reprezintă ceva 
deoarece a reprezenta înseamnă a numi. A numi un 
fenomen înseamnă a-l fixa în limitele obiectelor. Or 
surpriza şi imediatitatea sunt caracteristicile apariţiei 
realului. Fenomenul (umbra, lumina unui tablou) îl 
primim „în surpriza primă a simţirii”!55. 

Totuşi H. Maldiney nu vede arta ca pe un memorial 
al simţirii sau ca pe o traducere a fenomenului. Ea se 
găseşte între fiintare şi ființă. Pe de o parte inocenta 
ființării, fenomenul pur nu se dă niciodată omului; pe de 
altă parte, fiinţa nu se arată decât acolo unde fiintarea îşi 
atinge desăvârşirea. Sculptura este, de exemplu, 
împlinirea pietrei. Această desăvârşire a fiintärii în opera 
de artă este obținută cu ajutorul formelor, culorilor, 
ritmurilor. 

Formele (punct, linie, suprafață) împlinesc spaţiul 
formându-se pe ele însele. Verticalitatea nu exprimă 
dinamica spre sus sau spre jos, ci trăsături fundamentale 
ale existenţei: ascensiunea sau căderea. Ritmul implicat în 
opera de artă nu este un ritm care să fie determinat de 
vreo caracteristică a spațiului. El implică spaţiul aşa cum 
implică şi temporalitatea. Este o formă de existență 
inobiectivabilă, care nu poate să fie decât trăită. „Este o 
formă specifică a raportului nostru cu lucrurile date, 
raport care consistă chiar în această donaţie. Este o 


155 Ibidem, p.352. 

modalitate, de fiecare dată singulară, de a avea 
deschiderea spre evenimentul de început al lumii 
deschise”!5. Rolul culorii în opera de artă este de a recrea 
„realitatea  transcendentă spre care se îndreaptă 
individul. ..singură trăirea este importantă”!*. 

În opera de artă fenomenul însuşi este cel care își face 
apariţia. În natură artistul se găseşte în prezenţa operelor 
în curs — fenomenele care îl înconjoară. În acest caz am 
putea distinge două perspective diferite. Pe de o parte 
opera pune în lumină momentul realității fenomenelor 
lumii. Pe de altă parte, arta ne dezvăluie capacitatea 
noastră de a fi là, deschiderea noastră spre lume şi 
primirea de către noi a unei lumi. În fața unui tablou, 
apariția fenomenului (al tabloului însuşi ca obiect şi nu 
doar a fenomenului ,,pictat”, reprezentat) ne transpune pe 
noi în là, în Deschidere. Ceea ce noi vedem privind un 
tablou este dispoziţia noastră, surpriza noastră, „vederea” 
noastră în faţa lumii. O operă de artă poate fi considerată 
ca „formă de expansiune în Deschis”, 

Şi Michel Henry consideră că fenomenul invizibil 
este cel care este făcut vizibil de către opera de artă. Iar 
acest fenomen invizibil, care dă specificitatea relaţiei 
stabilite între subiect şi lume, este viaţa. Pânzele lui 
Kandinsky, crede filosoful francez, ne trimit la viaţă, nu 
doar la viaţa noastră proprie, ci la viaţa invizibilă a 
universului. Dar ce este această viaţă invizibilă? 


156 Jbidem, p. 366. 
157 Tal Coat citat de H. Maldiney în L'art ; l'eclaire de l'être, 
Comp" Act, 1993, p.367. 
158 H, Maldiney în L'art ; l’éclaire de l'être, Comp’ Act, 1993, 
p.365 

Michel Henry răspunde la această întrebare prin 
analiza pe care o face corpului viu'*. În această analiză 
două căi sunt posibile: fie se pleacă de la corp, „văzut ca 
un fel de substanță” („envisagé comme une sorte de 
substance”) pentru a ajunge la concluzia că acest corp viu 
este un „eu pot” („je peux”) caracterizat printr-o 
subiectivitate radicală, fie se pleacă de la viaţă, 
întrebându-ne cum corpul viu se poate naşte în ea. 

Ştiinţa şi lumea nu ne dezvăluie viaţa. Pentru 
înţelegerea vieţii, ştiinţa nu ne poate oferi soluţii, 
deoarece ea vine în urma unei tradiţii ştiinţifice, începută 
prin G. Galilei, care exclude din cunoaşterea universului 
material sensibilitatea, afectivitatea, viaţa, subiectivitatea, 
pentru a nu reține decât determinatiile geometrice şi 
matematice. Lumea, la rândul său, nu este, în concepţia 
henryană, decât locul unde se pot vedea fiinţe vii, dar 
unde nu găsim niciodată viaţa. Deoarece viaţa nu ţine 
niciodată de ceea ce este, de ceea ce apare, ci de apariția 
însăşi. M. Henry se îndepărtează de fenomenologia 
tradițională care consideră întotdeauna conştiinţa drept 
conştiinţă de ceva (deci pune accentul pe lucrul care apare 
conştiinţei), pentru a nu considera decât faptul apariţiei, 
apariția însăşi, total diferită de ceea ce apare. Accentul 
este pus pe intentionalitate care este relația între conştiinţă 
şi lume, intentionalitate care „aruncă”, trimite conştiinţa 
în direcţia lumii, în afară de sine. Intentionalitatea, /a-ul 
maldineyan, este un „a face vizibil” (,,faire-voir”) care nu 
este, totuşi, niciodată văzut. Întrebarea nu se pune cu 


'5 M. Henry, Le corps vivant, publicaţie electronică: 
http://fr.scribd.com/doc/8589474/Michel-Henry-Le-corps- 
vivant 

privire la lumea care ne este dată prin intentionalitate, ci 
cu privire la donația însăşi. 

Această donaţie, ea însăşi, auto-donatia, este viaţa. 
Intentionalitatea nu este posibilă în afara vieţii, dar viaţa, 
în schimb, nu depinde de intentionalitate. Prin naştere noi 
venim în viaţă. A te naşte înseamnă a veni în viaţă şi nu a 
veni în lume. A veni în lume înseamnă a veni în 
conştiinţă, în intentionalitate. Venim în lume, în conştiinţă 
abia după ce am venit deja în viaţă. Sau, mai degrabă 
după ce viaţa a venit în noi. 

Această viaţă este ceea ce se arată în tablouri. Viaţa 
care vine în noi, acest „profund” al omului, ceea ce face 
posibilă orice donaţie este, după cum spune M. Henry, 
echivalentul a ceea ce Maister Eckhart numea Dumnezeu. 

Teoria lui Meister Eckhart despre eu văzut ca identic 
cu Dumnezeu se bazează pe concepţia că Dumnezeu este 
Fiinţa însăşi, că doar Dumnezeu este Cel care este, iar 
celelalte lucruri nu sunt decât în Dumnezeu şi prin 
Dumnezeu. În afara Lui nimic nu are existenţă. Toate 
ființele ne-originate în Dumnezeu nu sunt decât neant. 
Dacă lucrurile sau fiinţele sunt ceva, ele sunt doar în 
Dumnezeu deoarece doar Dumnezeu singur este cu 
adevărat. „Eu”-l devine o mărturie pentru „EI este”. Eu 
sunt este dovada că doar El este. 

Dacă arta redă /d-ul, „le voir”, fenomenul invizibil, 
atunci ea redă fundamentul intentionalitätii, al 
subiectuvitätii, al eu-lui, redă viaţa care este în noi. Dar 
dacă îl urmăm pe Meister Eckhart, eu-l este locul unirii cu 

Dumnezeu, este mărturie pentru existenţa Divinităţii. Este 
locul unirii dintre Dumnezeu si tot ceea ce El este!%. 

Redând viaţa, arta devine mărturie pentru existenţa 
lui Dumnezeu. Arta redă această viaţă invizibilă care este 
în noi şi care este de asemenea legătura noastră cu 
Divinul. Ne gândim la Paul Klee şi la părerea lui după 
care arta este „izvorâtă din cauza primară, simbol al 
creaţiei, presentiment, mister”. 

Concepţia plotiniană asupra percepţiei frumosului se 
aseamănă cu fenomenologia contemporană. Plotin 
consideră actul vederii ca o absorbţie totală între cel care 
vede şi lucrul văzut. Contemplarea unei opere de artă este 
o contopire de acest fel. 

Schema plotinianä a gândirii despre frumos se 
constituie ca o critică a fundamentelor esteticii antice şi 
poate fi considerată punct de plecare pentru noua estetică 
bizantină. În opera lui K. Malevich s-ar putea urmări cele 
patru trepte de studiu pentru a ajunge prin viziune, 
progresiv, la „transparenţă absolută, la distincție perfectă, 
la interioritate completă, la luminozitate totală”!€!. Cele 
patru viziuni „idealizante” sunt trepte ale contemplatiei 
care trimit spre o adevărată teofanie: 

1. viziunea de realizează prin simpatie între 
lumina interioară a ochiului şi lumina exterioară. Totul 
devine transparent, cel care vede şi lucrul văzut se 
întrepătrund, „fiecare are totul în el şi vede totul în 


1% Alain de Libera, La mystique rhénane d'Albert le Grand à 
Maitre Eckhart, Editions du Seuil, 1994, traducere română 
Mistica renana de la Albert cel Mare la Meister Eckhart, p. 
130. 
16l R, Court, Sagesse de l’art; art plastique, musique, 
philosophie, Klincksieck, 1987, p. 27. 

celălalt: totul este peste tot, totul este tot, fiecare este 
tot” 162. 

2. renunţarea la felul „amestecat? de a vedea 
lucrurile plecând de la perspectivă. Trebuie văzut totul ca 


în arta egipteană, clar şi luminos; 


3. absorbția reciprocă a ființei lucrului şi a 
mediului ambiant, chiar în „inima” lucrului; 
4. tema luminii — reuneşte toate sursele luminii, 


sursa luminii e una şi pretutindeni egală; lucrurile se 
scaldă între-o atmosferă de luminozitate totală, culorile 
devin substanţa însăşi a fiinţelor. 

Viziunile lui Plotin descriu relaţia între cel care 
vede şi lucrul văzut, ceea ce trimite cu gândul la 
fenomenul pur al lui M. Henry, iar concepţia plotiniană 
despre artă dezvăluie o depăşire asimplei concepţii 
naturaliste: 


„Dacă denigrăm artele de a nu crea decât 
imitând natura, trebuie spus mai întâi că lucrurile 
naturale, ele însele imită alte realităţi; apoi trebuie 
ştiut că artele nu imită simbolic vizibilul, ci se 
înalță spre ratiunile de unde se naşte natura; apoi 
artele însele creează lucruri, căci, posedând 
frumuseţea, ele suplinesc ceea ce lipseşte”1%. 


Filosofia lui Plotin trimite spre Unul, spre Principiu, 
spre Fiinţă, iar arta nu imită realitatea ci se întoarce la 
sursa acesteia. 


1% Plotin ; Ennéades, V, 8, 4. 
16 Plotin Ennéades, V, 2, 8. 

$2. Pătrat alb pe fond alb, Gestell şi Nimicul 
heideggerian 


Dacä în constructivism viata era socotitä mai presus 
de artă, iar artiştii doreau să facă „arta vie”, iar în 
expresionism se încearcă să se facă vizibilă viaţa sub 
forma artei, în suprematism se întâlneşte un raport inedit 
între artă şi viaţă. „Există o singură lume vie, iar arta are 
drept sarcină de a o revela, de a-i favoriza epifania”1%. 
Negarea lumii obiectelor este primul pas spre „eliberarea 
Nimicului”, spre „lumea-fără-obiect”, singura „realitate 
vie”. Pentru Malevich arta nu mai este o reflecţie asupra 
vieţii, un mijloc de a o înfrumuseţa, un instrument pentru 
a o transforma sau o revelaţie a unei alte vieţi. Esenţa artei 
constă în a se insera în mişcarea universală care trimite 
spre fără-obiectul absolut. Actul pictural este identic cu 
mişcarea lumii. 

În Die Zeit des Weltbildes'%, Nimicul heideggerian 
este ființa însăşi, dar ea nu se dezvăluie decât după 
abandonarea totală a ființării. Refuzul însuşi, susţine M. 
Heidegger, ar trebui să fie suprema revelație a ființei. 
Esenţa fiinţei este refuzul, non-fiintarea pur şi simplu ca 
NIMIC. 

K. Malevich vorbeşte despre nuditatea deşertului: 
„M-am transformat în zero al formelor. Deşertul este 


1% J.C, Marcadé, Ibidem, p. 19. 
'% M. Heidegger, Die Zeit des Weltbildes, trands în română de 
Gabriel Liiceanu, Timpul imaginii lumii, Paideia, Bucuresti, 
1998. 

infinitul care se deschide în faţa celui care a depăşit lumea 
aparentelor, graţie unei intuitii superioare”. 

Cu privire la lume, M. Heidegger scrie în Die Frage 
nach der Technik despre fără-obiect ca despre un interior 
unde omul se situează pentru a avea acces la dezvăluire, 
la ne-ascuns. Am putea vedea şi la Malevich o interdicţie 
de a circumscrie un obiect, deoarece obiectul, o dată 
construit, lasă în afară realitatea si infinitul lumii 'S6. 

O relație între artă şi termenul heideggerian Gestell 
este sugerată chiar de către autor în finalul textului cu 
privire la esenţa tehnicii. Esenţa tehnicii, Gestell, este 
văzută de către filosoful german ca un pericol pentru 
omul modern. În antichitatea greacă esenţa tehnicii era 
noino, modalitatea de a face să apară, de a aduce la 
prezenţă. Orice lucru fabricat de către om era noinotc, era 
scoatere din ascundere. Chiar şi natura era considerată 
capabilă de noinoi. Diferenţa consta în faptul că pentru a 
face să apară, natura nu avea nevoie de nici un 
intermediar — artizanul — aşa cum era cazul obiectelor 
fabricate de om. 

În epoca modernă esenţa tehnicii nu mai este noise, 
ci este Gestell, modalitatea pro-vocantă de a privi lumea, 
modalitate care îl determină pe om să vadă lucrurile în 
lumina faptului pentru care ele au fost produse. Omul pro- 
voacă natura să-şi degajeze energiile, să fie „utilizabilă”, 
dar el este la rândul său pro-vocat. Acest Gestell, această 
modalitate a noastră de a privi lucrurile doar din punctul 
de vedere al utilității lor, este extrem de periculoasă. Ea 
împiedică, pe de o parte, pe om să ajungă la sine însuşi şi 
ascunde, pe de altă parte, toate celelalte modalități de 


166 France Farago, Lart, Armand Colin, Paris, 1998, p.147. 

dezvăluire!“ La sfârşitul conferinţei Die Frage nach der 
Technik Heidegger compară arta cu esenţa tehnicii pe 
motiv că amândouă sunt modalităţi de dezvăluire. Această 
comparaţie pe care o face filosoful german ne determină 
să ne gândim şi la un alt motiv pentru care cei doi termeni 
pot fi aläturati. Arta poate fi văzută ca o salvare, ca un 
mijloc de a-i aminti omului îndepărtarea şi rătăcirea sa de 
la calea fiinţei. În conferința Depăşirea metafizicii, 
Heidegger vede esenţa tehnicii moderne, Gestell, chiar ca 
pe o uitare a uitării fiinţei. Soluţia care poate salva trebuie 
să fie o amintire a acestei uitări a fiinţei, o întoarcere spre 
fiinţa însăşi. Arta poate fi văzută ca o asemenea chemare 
la reamintire. În Depăşirea metafizicii, modalitatea de a 
depăşi ameninţarea pe care o constituie esenţa tehnicii 
este tocmai consumarea, asumarea tehnicii’. Dar pentru 
a-ţi asuma ceva trebuie mai întâi să fii conştient de 
pericolul pe care îl reprezintă. Câteva mişcări din artă par 
să aibă acest scop de a conştientiza, de a aminti celorlalți 
pericolul care este tehnica şi mentalitatea noastră de a 
privi totul doar din punctul de vedere al utilizabilității, al 
consumabilităţii. Manifestările „Noilor Realisme” ale 
anilor '50, care pot să-şi aibă originea în gestul lui M. 
Duchamp (Fântâna, 1917) de a aduce lucrul însuşi într-o 
expoziţie, se constituie ca o revoltă împotriva societății de 
consum, împotriva mentalități contemporane de a 
considera totul drept utilizabil. 

Arta este o revoltă şi un strigăt care aminteşte de 
uitarea ființei. Patul lui R. Rsuchenberg, o „operă” 


1 M. Heidegger, La question de la technique, dans Essais et 


conférences, Ed. Gallimard, 1995, pp.36-39. 
168 Martin Heidegger, Le Dépassement de la métaphysique, în 
Essais et conférences, Gallimard, 1995, pp. 114-115. 

125 


Codrina Laura Ioniță 


reprezentată de un pat veritabil, adus într-o expoziţie într- 
o teribilă dezordine, a fost interpretat ca fiind imaginea 
conştiinţei noastre bulversată de toate agresiunile 
cotidiene. C. Oldenbourg, cu schimbarea materialitätii şi a 
consistentei lucrurilor în operele sale, încearcă să pună în 
discuţie obisnuinta noastră de a privi obiectele din jur. 
Toate aceste manifestări ale artei, din care am dat aici 
doar două exemple, par să strige împotriva alienării 
omului de esenţa sa. „Universul modern al ştiinţei şi 
tehnicii tinde să excludă tot ceea ce face umanitatea 
omului: senzațiile sale, emoţiile sale, pasiunile sale. 
Astăzi arta poate să-l smulgă pe om din deznădejde, 
restituindu-i ceea ce a pierdut”!%. 

Dacă ready-made poate fi văzut ca o reamintire a 
uitării fiinţei, arta abstractă poate să fie considerată ca o 
reamintire a fiinţei însăşi, o întoarcere spre absolut, spre 
Unul. Michel Henry vorbeşte de asemenea despre arta 
abstractă ca despre o artă eternă, preocupată de 
supranatural, o artă sacră. Omului abandonat al timpului 
nostru această artă îi propune posibilitatea de a se regăsi 
pe sine însuşi. 

Pentru M. Henry creaţia abstractă nu poate fi 
comparată cu o mişcare dinspre interior spre exterior, cu 
„venirea în lume” a unei opere expuse în „lumina 
vizibilului”. Ea nu este un proces de exteriorizare, ci 
consistă în „a reţine în noi sonoritatea a tot ceea ce este 
vizibil”. Nu este vorba de o exteriorizare a vieţii noastre 
interioare, ci de o dispoziţie a elementelor în aşa fel încât 
„viaţa interioară a acestor elemente, adică propria 


1 Michel Henry, Voir l'invisible, François Bourin, Paris, 1988. 

noastră viaţă, să ne devină audibilă”"". Mijloacele si 
finalitatea creaţiei abstracte sunt constituite de viaţa 
noastră care este aceea a întregului univers 
comprehensibil. Pânzele abstracte ne fac să simţim viaţa 
noastră care este identică cu aceea a universului, ele ne 
trimit la „unicul şi cel mai mare Mister al vieții pe care 
nimeni nu l-a văzut şi nu-l va vedea vreodată”"”!. Mister 
al universului şi al cosmosului, Mister a ceea ce suntem 
noi înşine. 


„În orice creaţie mare, creatura nu este 
niciodată separată de sursa sa, de Increat. Orice 
creaţie mare este o creație interioară, permiţând 
doar vieţii care curge prin noi fără consimţământul 
nostru, de a se simţi ea însăşi în noi şi în această 
încercare patetică de a ne comunica bucuria sa, noi 
aventuri spirituale, o parte din dragostea infinită cu 
care ea se iubeşte etern pe sine însăşi”. 


Manifestările artistice ale secolului XX par a ilustra 
ideea că arta este o căutare a adevărului. Dacă înainte 
plasticitatea (ceea ce făcea dintr-o lucrare o operă de artă 
si ceea ce determina în spectator o emoție estetică datorită 
armoniei culorilor şi liniilor care organizau compoziţia) 


170 : ` x A 
Michel Henry, Le mystère des dernières œuvres, în 


Kandinsky de Jelena Hahl-Fontaine, Marc Vokar Editeur, 
1993, p. 383” 

1I Ibidem, p. 383. 

''Michel Henry, Le mystère des dernières œuvres, în 
Kandinsky de Jelena Hahl-Fontaine, Marc Vokar Editeur, 
1993, p. 383. 

era mascată de narațiune şi de figurativ, în timpul 
secolului care tocmai s-a încheiat, arta renunţă progresiv 
la toate elementele non artistice. Astfel, ,.istoriile” 
povestite într-o pictură, personajele, obiectele sunt 
eliminate pentru a face loc manifestărilor directe ale 
sentimentelor. Este vorba de un fel de eliminare a lumii 
vizibile, naturale. În natură culorile şi liniile nu există 
niciodată în ele însele, sunt întotdeauna legate de obiecte 
concrete, de forme materiale. Renuntând la a figura forme 
deja cunoscute şi utilizând culori şi linii pure, fără nici o 
aluzie realistă, arta se îndepărtează de natură şi se 
îndreaptă spre abstracție. 

Teoria lui W. Worringer plasează de asemenea la 
originea artei abstracte tendinţa omului de a se separa de 
natură. Arta de Finfiihlung, legată de imanentä, de 
panteism, de figurativ, caracterizează omul care se simte 
în largul său în mijlocul creației, al concretului. 
Dimpotrivă, abstractionismul are la origine o îndepărtare 
de natură, o negare a lumii materiale şi a imanentei; el se 
îndreaptă spre transcendentä (aşa cum era ea concepută în 
Evul Mediu), spre invizibil, spre absolut. Geometrismul 
epocii arhaice greceşti, arta bizantină, abstractia 
contemporană se eliberează, fiecare în maniera sa, de 
reprezentarea formelor deja cunoscute. 

Geometrizarea sau căutarea formelor ideale, 
transpunerea directă a emoțiilor în culori şi linii sau 
experiența liniştii absolute a formei sunt cele trei direcții 
ale artei abstracte ale începutului de secol. 

Opera lui K. Malevich poate fi văzută ca un exemplu 
de reductie extremă. Dacă ideile plastice ale lui P. 
Mondrian şi ale lui W. Kandinsky sunt încercări de 
eliminare din pictură a referintelor contingente si de 

apropiere progresivă de ideal, pictura lui Malevich 
realizează efectiv această eliberare totală. 

Arta abstractă „redă” invizibilul. Structurile si 
ritmurile pe care P. Mondrian vrea să le surprindă pe 
pânzele sale organizează întreg vizibilul, rămânând totuşi 
invizibile. Liniile şi culorile lui Kandinsky trezesc în 
spectator sentimentul invizibil al vieţii. Viaţa însăşi, 
invizibilă, esenţă a acestei lumi vizibile, este prezentă pe 
pântele sale. 

Cele două concepţii se opun ca raționalitatea şi 
intuiţia. Mondrian, în urma tradiţiei începute de 
Pythagora, concepe natura ca pe o structură matematică. 
Proportiile şi structurile perfecte sunt semnele divinității 
şi ale absolutului. 

W.Kandinsky reduce obiectul vizibil, cu proporțiile şi 
raporturile care îl structurează, pentru a ajunge la viaţa 
însăşi. Sentimentele, impresiile, aparențele subiective, 
senzațiile devin un fel de cunoaştere absolută. Opoziția pe 
care Fr. Nietzsche o face între apolinic şi dionisiac!? ar 
putea fi aplicată şi aici. Apolinicul structurează arta după 
calmele legi ale raţiunii, structurate pe echilibru şi 
armonie. Dionisiacul trimite la viaţă şi la sentimentul de 
apartenenţă la natură, tinde să atingă perfecțiunea 
ritmurilor originare. 

K. Malevich face sinteza între cei doi pictori şi în 
acelaşi timp depăşeşte cercetările lor, conducând arta spre 
extrem, la limita absolută. Geometrizarea formelor 
suprematiste este legată de manifestarea directă a 
sentimentelor. 


1 Fr. Nietzsche, Die Geburt der Tragödie aus dem Geiste der 


Musik, traducere română Nasterea tragediei, în De la Apollo la 
Faust, Ed. Meridiane, 1978, pp. 178-190. 
129 


Codrina Laura Ioniță 


O interpretare fenomenologicä aplicată atât artei 
figurative cât şi artei abstracte, ar putea fi făcută din două 
perspective diferite. În primul rând se pleacă de la 
perspectiva pictorului. Chiar dacă este vorba despre o 
pictură figurativă, ceea ce artistul pictează nu sunt 
lucrurile, aşa cum sunt ele în natură. Chiar dacă în operă 
sunt figurate obiecte, pictorul nu redă de fapt obiectele, ci 
modalitatea lor de a apare, de a se da conştiinţei sale. 
Ceea ce el pictează este momentul deschiderii, momentul 
întâlnirii, al apariţiei realității. Pictura este de fapt 
întâlnirea care se produce între pictor şi lume. 

În al doilea rând putem privi din perspectiva 
spectatorului unei opere. Această operă poate să-i arate 
celui care o priveşte momentul apariţiei lumii pentru 
pictor şi momentul deschiderii artistului spre lume. 
Totuşi, opera însăşi se poate constitui ca un moment al 
apariției realului, al adevărului, nu doar pentru pictor, ci şi 
pentru spectator. Privind o operă, indiferent de ceea ce ea 
reprezintă, ceea ce este important nu este ceea ce este 
figurat pe pânză. Importantă este privirea însăşi, privirea 
spectatorului îndreptată spre pânză. În această privire se 
produce întâlnirea între receptor şi lumea care este în acel 
moment opera de artă. Opera deschide o lume pentru 
privitor, iar acesta se deschide în actul privirii. O operă, 
chiar dacă ea nu reprezintă nimic (sau mai ales dacă ea nu 
reprezintă nimic) dă spectatorului ocazia să se „vadă 
văzând”. El vede vederea invizibilă, apariţia însăşi, 
fenomenul pur. 

Arta, figurativă sau abstractă, redă astfel momentul 
apariţiei, invizibilul. 

